*Návrh*

Zmluva na modernizáciu riadiacich častí malých vodných elektrárni

uzatvorená podľa § 269 ods. 2 a nasl. zákona č. 513/1991 Zb. Obchodný zákonník v znení neskorších predpisov

(ďalej len „Zmluva“)

**I. Zmluvné strany**

**1.1. Objednávateľ:** SSE - MVE, s.r.o.

Sídlo: Pri Rajčianke 8591/4B, 010 47 Žilina

Zápis v Obchodnom registri: Okresný súd Žilina, odd. Sro, vložka číslo: 70582/L

Zastúpený: Mgr. Petr Sekanina, konateľ

Ing. Roman Jilly, konateľ

IČO: 51 865 599

IČ DPH: SK2120814630

DIČ: 2120814630

Bankové spojenie:

IBAN:

(ďalej len „Objednávateľ“ alebo „SSE – MVE“)

**1.2. Poskytovateľ:**

Sídlo:

Zápis v Obchodnom registri:

Zastúpený:

IČO:

IČ DPH:

DIČ:

Bankové spojenie:

IBAN:

(ďalej len „Poskytovateľ“)

(Objednávateľ a Poskytovateľ ďalej spolu len „zmluvné strany“)

**II. Úvodné ustanovenia a cieľ Zmluvy**

* 1. Objednávateľ prevádzkuje malé vodné elektrárne, a to:

2.1.1. Malá vodná elektráreň Dolný Jelenec, Dolný Jelenec 440, 976 02 Dolný Jelenec (ďalej ako „MVE

Dolný Jelenec)

2.1.2. Malá vodná elektráreň Union vo Zvolene, Union 5505, 960 01 Zvolen (ďalej ako „MVE Union“)

2.1.3. Malá vodná elektráreň Staré Hory Staré Hory 366, 976 02 Staré Hory (ďalej ako „MVE Staré Hory“)

(MVE Dolný Jelenec, MVE Union, MVE Staré Hory, spolu aj ako „MVE“)

MVE budú v prevádzke počas celej doby modernizácie podľa tejto Zmluvy, ak v tejto Zmluve nie je uvedené inak.

* 1. Objednávateľ uzatvára túto Zmluvu v súvislosti s realizáciou programu Plán obnovy a odolnosti Slovenskej republiky

Komponent: 1. Obnoviteľné zdroje energie a energetická infraštruktúra

Investícia: 2. Investície do modernizácie existujúcich zdrojov elektriny z OZE („repowering") - vodné elektrárne

Názov projektu, kód projektu: Modernizácia MVE Dolný Jelenec, 01/0226V03\_1

Modernizácia MVE Union 01/0226V03\_2

Modernizácia MVE Staré Hory, 01/0226V03\_3

* 1. Túto Zmluvu uzatvárajú zmluvné strany v súlade s Príručkou k procesu verejného obstarávania/obstarávania pre projekty financované z plánu obnovy a odolnosti SR v gescii MHSR, a na základe výsledku obchodnej verejnej súťaže vyhlásenej v Obchodnom vestníku.
  2. Objednávateľ požaduje realizovať plnenie podľa tejto Zmluvy tak, aby boli dosiahnuté a udržateľné všetky nasledovné ciele:

2.4.1. dosiahnutie hodnoty modernizovaného inštalovaného výkonu pre MVE Union min. 0,500 MW *(pozn. hodnota inštalovaného výkonu je uvedená pre modernizovanú časť*);

2.4.2. dosiahnutie hodnoty modernizovaného inštalovaného výkonu pre MVE Staré Hory min. 1,05 MW *(pozn. hodnota inštalovaného výkonu je uvedená v súčte pre všetky turbíny)*;

2.4.3. dosiahnutie hodnoty modernizovaného inštalovaného výkonu pre MVE Dolný Jelenec min. 1,05 MW *(pozn. hodnota inštalovaného výkonu je uvedená v súčte pre všetky turbíny)*;

2.4.4. dosiahnutie regulačného rozsahu modernizovanej MVE Dolný Jelenec od 0,15 do 1,05 MW;

2.4.5. dosiahnutie regulačného rozsahu modernizovanej MVE Staré Hory od 0,15 do 1,05 MW;

2.4.6. dosiahnutie regulačného rozsahu modernizovanej MVE Union od 0,08 do 0,5 MW (pozn. platí pre TG2);

2.4.7. zachovanie historickej autentickosti (vzhľadu) a funkcií MVE;

2.4.8. zabezpečenie kompatibility/prepojenia so všetkými existujúcimi externými a internými systémami, ktoré toho času Objednávateľ používa, ako napr. dispečerské počítače na jednotlivých MVE, OKTE, CRIS;

2.4.9. zabezpečenie vzdialeného riadenia MVE z dvoch centrálnych dispečingov, a to MVE Union, Elektráreň Panické Dravce a prepojenie na Riadiaci a Informačný systém centralizovaného dispečingu (CRIS) spoločnosti Stredoslovenská distribučná, a.s., IČO: 36442151 (ďalej ako „SSD“ alebo „PDS“), s možnosťou budúceho spravovania/spracovania údajov aj do iných (toho času neprepojených) systémov;

2.4.10. dosiahnutie predĺženia životnosti príslušnej technologickej časti MVE minimálne o obdobia, ktoré sú uvedené v správach energetického audítora v rámci navrhovaných opatrení, a teda v nasl. dokumentoch:

Správa energetického audítora: Modernizácia MVE Dolný Jelenec zo dňa 10.01.2023,

Správa energetického audítora: Modernizácia MVE Union Zvolen zo dňa 10.01.2023,

Správa energetického audítora: Modernizácia MVE Staré Hory zo dňa 10.01.2023).

(ďalej spolu ako „správy energetického audítora“)

2.4.11. zabezpečenie udržateľnosti cieľov podľa 2.4.1.-2.4.10. Zmluvy minimálne do 31.12.2031.

* 1. Poskytovateľ týmto vyhlasuje, že je spôsobilý túto Zmluvu uzatvoriť a plniť záväzky z nej vyplývajúce, pričom osobitne zdôrazňuje, že sa oboznámil s/so:

1. Výzvou na predkladanie žiadostí o poskytnutie prostriedkov mechanizmu na podporu obnovy a odolnosti zameranú na podporu modernizácie existujúcich zariadení na výrobu elektriny z OZE - vodné elektrárne, kód výzvy: 01/02-26-V03 a s jej prílohami;
2. Zmluvou o poskytnutí prostriedkov mechanizmu na podporu obnovy a odolnosti uzatvorenou medzi Objednávateľom a Ministerstvom hospodárstva Slovenskej republiky; reg. číslo Zmluvy:192/2023-2060-4236-1 a Všeobecnými zmluvnými podmienkami k Zmluve o Poskytnutí prostriedkov mechanizmu na podporu obnovy a odolnosti, dátum uzavretia: 26.09.2023, dátum nadobudnutia účinnosti: 04.10.2023;
3. Zmluvou o poskytnutí prostriedkov mechanizmu na podporu obnovy a odolnosti uzatvorenou medzi Objednávateľom a Ministerstvom hospodárstva Slovenskej republiky; reg. číslo Zmluvy:192/2023-2060-4236-2 a Všeobecnými zmluvnými podmienkami k Zmluve o Poskytnutí prostriedkov mechanizmu na podporu obnovy a odolnosti, dátum uzavretia:26.9.2023, dátum nadobudnutia účinnosti: 03.10.2023;
4. Zmluvou o poskytnutí prostriedkov mechanizmu na podporu obnovy a odolnosti uzatvorenou medzi Objednávateľom a Ministerstvom hospodárstva Slovenskej republiky; reg. číslo Zmluvy:192/2023-2060-4236-3 a Všeobecnými zmluvnými podmienkami k Zmluve o Poskytnutí prostriedkov mechanizmu na podporu obnovy a odolnosti dátum uzavretia: 5.10.2023, dátum nadobudnutia účinnosti: 10.10.2023;

(ďalej 2.5.2.-2.5.4. jednotlivo ako „Zmluva o PPM“, spolu „Zmluvy o PPM“).

1. Aktuálnymi Technickými podmienkami a aktuálnym Prevádzkovým poriadkom prevádzkovateľa distribučnej sústavy Stredoslovenská distribučná, a.s.;
2. Súťažnými podkladmi z procesu obchodnej verejnej súťaže vrátane vysvetlení súťažných podkladov, konečná verzia súťažných podkladov spolu s predloženým návrhom/ponukou Poskytovateľa tvorí Prílohu č.1 s názvom Súťažné podklady (Výzva na podanie návrhov vrátane príloh napr. Technická špecifikácia, správy energetického audítora).
   1. Poskytovateľ osobitne zdôrazňuje, že sa s Prílohou č. 1 Súťažné podklady (Výzva na podanie návrhov vrátane príloh napr. Technická špecifikácia, správy energetického audítora) dôkladne oboznámil, na základe čoho prehlasuje, že plnenie podľa tejto Zmluvy je zrealizovateľné tak, aby ním boli dosiahnuté všetky ciele uvedené v bode 2.6 tejto Zmluvy. Poskytovateľ ďalej vyhlasuje, že má vedomosť o všetkých právnych predpisoch (právo EU, právo SR), ktoré sa vzťahujú na predmet tejto Zmluvy, a že disponuje a počas trvania tejto Zmluvy a záväzkov z nej vyplývajúcich bude disponovať všetkými oprávneniami vyžadovanými v zmysle príslušných právnych predpisov a príslušnými orgánmi, ako aj takými kapacitami a odbornými znalosťami, ktoré sú nevyhnuté pre riadne a včasné plnenie tejto Zmluvy.
   2. Poskytovateľ je povinný byť zapísaný v Registri partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej ako „zákon o registri partnerov verejného sektora“) pri podpise tejto Zmluvy a  je povinný byť v registri zapísaný počas celej doby trvania tejto Zmluvy. Poskytovateľ je povinný povinnosť podľa predchádzajúcej vety zabezpečiť aj pri subdodávateľoch, pri ktorých povinnosť zápisu vznikne.

**III. Predmet Zmluvy**

* 1. Predmetom tejto Zmluvy je záväzok Poskytovateľa vyhotoviť projektovú dokumentáciu, zabezpečiť inžiniersku činnosť a modernizovať riadiacu časť pre:

3.1.1. MVE Dolný Jelenec (ďalej ako „Modernizácia MVE Dolný Jelenec“),

3.1.2. MVE Union (ďalej ako „Modernizácia MVE Union“),

3.1.3. MVE Staré Hory (ďalej ako „Modernizácia MVE Staré Hory“),

(Modernizácia MVE Dolný Jelenec, Modernizácia MVE Union a Modernizácia MVE Staré Hory spolu ako „Modernizácia MVE“ alebo „Plnenie“) tak, aby Plnením došlo k dosiahnutiu všetkých cieľov uvedených v bode 2.4 Zmluvy. Plnenie bude realizované v súlade s Prílohou č. 1 Súťažné podklady (Výzva na podanie návrhov vrátane príloh napr. Technická špecifikácia, správy energetického audítora), všeobecne záväznými právnymi predpismi a slovenskými technickými normami (ďalej ako „STN“). Objednávateľ sa zaväzuje riadne a včas ukončenú Modernizáciu MVE Dolný Jelenec, Modernizáciu MVE Union, Modernizáciu MVE Staré Hory od Poskytovateľa prevziať a zaplatiť Poskytovateľovi cenu podľa platobných podmienok dohodnutých v čl. V. tejto Zmluvy. Vzhľadom na čl. II Zmluvy, Objednávateľ nemá záujem na čiastočnom plnení a teda, najmä, má záujem, aby nový riadiaci systém bol na všetkých troch MVE rovnaký, prípadne s odchýlkami majúcich pôvod v špecifikách konkrétnej MVE a vzájomne prepojený.

* 1. Vyhotovenie projektovej dokumentácie podľa bodu 3.1 pre každú MVE zahŕňa:

1. vyhotovenie realizačnej dokumentácie (ďalej ako „RD“),
2. vyhotovenie dokumentácie skutočného vyhotovenia (ďalej ako DSV“) ,
3. vyhotovenie sprievodnej technickej dokumentácie (ďalej ako „STD“),
4. zaškolenie,
5. vyhotovenie príručky pre prevádzku a údržbu (aj ako „Používateľská príručka“),
6. návrh zmien v prevádzkovom predpise, ktoré vyplývajú z plnenia,
7. iné vyžadované všeobecne záväznými právnymi predpismi pre plnenie;

Poskytovateľ zabezpečí, aby dokumentácia disponovala odborným stanoviskom alebo bola schválená na to príslušnými orgánmi, právnickými osobami (napr. štátne orgány, správne orgány, prevádzkovateľ distribučnej sústavy, osoba oprávnená na overovanie plnenia požiadaviek bezpečnosti technických zariadení a iné, ďalej ako „príslušné právnické osoby“), ak je to i.) odporúčané a vyžadované všeobecne záväznými právnymi predpismi, právnymi dokumentmi vypracovanými na základe zákona (napr. prevádzkový poriadok Prevádzkovateľa distribučnej sústavy) ii.) vyžadované všeobecne záväznými právnymi predpismi a STN pri technických zariadeniach kategórie „A“ v zmysle vyhlášky 508/2009 Z. z. ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia ktoré sa považujú za vyhradené technické zariadenia v platnom znení (ďalej ako „vyhláška 508/2009 Z. z.) alebo iii.) výslovne uvedené v Prílohe č. 1 Súťažné podklady (Výzva na podanie návrhov vrátane príloh napr. Technická špecifikácia, správy energetického audítora) alebo v tejto Zmluve. Z uvedeného vyplýva napr.: RD bude schválená príslušným prevádzkovateľom distribučnej sústavy; s odkazom na § 5 ods. 3 vyhlášky 508/2009 Z.z. modernizácia bude vykonaná na základe dokumentácie, ku ktorej bude vydané odborné stanovisko podľa § 14 ods. 1 písm. d) zákona 124/2006 Z.z. o bezpečnosti a ochrane zdravia pri práci v platnom znení.

Poskytovateľ je povinný odovzdať návrh dokumentácie na schválenie zástupcovi Objednávateľa pre veci zmluvné, ktorý je povinný do 7 dní zaslať pripomienky, inak sa považuje za odsúhlasenú Objednávateľom. Fikcia odsúhlasenia podľa predchádzajúcej vety sa neuplatní v prípade uvedenom v bode 3.3 a 3.4. Zmluvy. Ak sa v dokumentácii vyskytnú chyby, nezrovnalosti, nejasnosti, potreba urobiť úpravy z dôvodu výhrad príslušných orgánov, právnických osôb nedostatky alebo iné vady, je Poskytovateľ povinný ich na vlastné náklady opraviť, bez ohľadu na to, či bola dokumentácia schválená Objednávateľom. Ak bude projektová dokumentácia odlišná od požiadaviek uvedených v Prílohe č. 1 Súťažné podklady (Výzva na podanie návrhov vrátane príloh napr. Technická špecifikácia, správy energetického audítora) a/ alebo nebude z nich vychádzať a/alebo na jej základe nebude možné dosiahnuť všetky ciele uvedené v bode 2.4 tejto Zmluvy, bude Poskytovateľ znášať všetky riziká, vrátane všetkých nákladov vyplývajúcich z prípadných vyjadrení príslušných právnických osôb alebo prípadného neodsúhlasenia/neschválenia príslušnými právnickými osobami, alebo z iných dôvodov, ktoré vyplynú z navrhnutého riešenia, a to bez nároku na navýšenie ceny.

* 1. Poskytovateľ je povinný dodať príručku pre prevádzku a údržbu pre každú MVE vypracovanú dostatočne podrobne tak, aby Objednávateľ mohol prevádzkovať, udržiavať, rozmontovať, znovu zmontovať, nastaviť a opraviť technologické zariadenie vrátane Riadiaceho systému a jeho softvéru. Príručka musí obsahovať najmä návod na obsluhu, pracovné postupy, prevádzkové predpisy, bezpečnostné predpisy, postupy riešenia problémov. Plnenie nebude považované za dokončené pre účely prebrania pokiaľ nebude Príručka pre prevádzku a údržbu dostatočne podrobne vypracovaná. Odsúhlasenie príručky Objednávateľ potvrdzuje podpisom na Preberacom protokole.
  2. Poskytovateľ je povinný zaškoliť osoby určené Objednávateľom v rozsahu potrebnom na zvládnutie každodennej manipulácie s modernizovaným riadiacim systémom, minimálne v zmysle Technickej špecifikácie. Plnenie nebude považované za dokončené pre účely prebrania pokiaľ nebude školenie ukončené. Ukončenie školenia potvrdzuje Objednávateľ svojim podpisom na Preberacom protokole.
  3. Zabezpečenie inžinierskej činnosti podľa bodu 3.1 pre každú MVE zahŕňa vykonanie všetkých podaní, úhradu všetkých poplatkov, realizácia funkčných skúšok a iných potrebných skúšok, kontrol, zabezpečenie a dodanie všetkých povolení, licencií, schválení, osvedčení, protokolov, iných dokumentov, požadovaných všeobecne záväznými právnymi predpismi, prevádzkovými poriadkami, príslušnými právnickými osobami, Prílohou č. 1 Súťažné podklady (Výzva na podanie návrhov vrátane príloh napr. Technická špecifikácia, správy energetického audítora), vo vzťahu k projektovej činnosti, prevedeniu a dokončeniu modernizácie riadiacej časti a odstráneniu všetkých vád Plnenia. Poskytovateľ je povinný zabezpečiť vykonanie úradnej skúšky v zmysle § 12 vyhlášky 508/2009 Z. z. pre každú MVE.
  4. Modernizácia riadiacej časti podľa bodu 3.1 MVE zahŕňa:

3.6.1. Modernizáciu statických budiacich súprav synchrónnych generátorov MVE,0

3.6.2. Modernizáciu riadiacich systémov,

3.6.3. Modernizáciu elektrických ochrán generátorov,

3.6.4. Dodávku softvéru,

3.6.5. Výmena spojovacích káblových vedení medzi elektrárňou a armatúrovou komorou – platí len pre MVE Staré Hory

všetko uvedené do prevádzky a realizované v súlade s projektovou dokumentáciou podľa bodu 3.2, rozhodnutiami/vyjadrenia vydanými na to príslušnými právnickými osobami (bod 3.5).

* 1. Poskytovateľ je povinný najneskôr pri odovzdávaní plnenia odovzdať Objednávateľovi validovaný a verifikovaný Softvér (tzn. programové vybavenie k Riadiacemu systému a k Ovládaciemu panelu) vrátane dokumentácie, licencií, a aj zdrojového kódu Softvéru pri každej MVE. O odovzdaní a prevzatí bude oboma zmluvnými stranami spísaný a podpísaný Preberací protokol.
  2. Súčasťou plnenia pre každú MVE je aj

1. vedenie montážneho denníka (denníka služieb) s obdobnými náležitosťami, ktoré všeobecne záväzné právne predpisy, technické normy upravujú pre stavebný denník (napr. zápis dôležitých okolností týkajúcich sa plnenia; zápis skutočnosti majúcich vplyv na plnenie, zápisy projektanta, zástupcu Objednávateľa, údaje o odstránení vád a nedorobkov a iné
2. doprava
3. nakladanie s odpadom a jeho likvidácia
4. poskytnutie počítačových služieb a súvisiacich služieb; poskytnutie služieb informačných technológií; vývoj, dodávka, programovanie, implementovanie, konfigurovanie, testovanie, údržba a oprava softvéru a iné súvisiace služby; dodávka, inštalácia, montáž, demontáž a konfigurácia technického vybavenia (hardvér); poskytnutie s tým vytvorenie komunikačných rozhraní pre komunikáciu s existujúcimi IT systémami Objednávateľa; zabezpečenie kompatibility s existujúcimi IT systémami Objednávateľa; poskytnutie služby na inštalovanie riadiaceho systému, poskytnutie služby výkonnosti prenosu dát GSM; udelenie licencií k softvéru
5. realizácia skúšobnej prevádzky
6. fotodokumentácia výrobných štítkov (ak relevantné)
7. dodanie náhradných dielov

uvedené činnosti zabezpečuje Poskytovateľ v súlade so všeobecne záväznými právnymi predpismi, STN, projektovou dokumentáciou, Prílohou č. 1 Súťažné podklady (Výzva na podanie návrhov vrátane príloh napr. Technická špecifikácia, správy energetického audítora).

* 1. Poskytovateľ je oprávnený zastupovať Objednávateľa v konaniach pred orgánmi verejnej správy, príslušnými právnickými osobami a dotknutými osobami v rozsahu na zabezpečenie realizácie svojich záväzkov vyplývajúcich z tejto Zmluvy a realizácie Plnenia. Ak počas realizácie Plnenia vznikne oprávnená požiadavka na rozšírenie oprávnenia, alebo vyhotovenie dokladu o oprávnení realizovať jednotlivé úkony voči osobám uvedeným v prvej vete tohto bodu, Objednávateľ zabezpečí rozšírenie oprávnenia, vyhotovenie dokladu preukazujúceho oprávnenosť Poskytovateľa alebo Objednávateľ rozhodne, že požadovaný úkon vykoná sám.
  2. Poskytovateľ podpisom tejto Zmluvy berie na vedomie, že obsah príloh tejto Zmluvy a súťažné podklady nie sú dokumentáciou v podrobnostiach realizačnej dokumentácie. Poskytovateľ vyhlasuje, že sa riadne oboznámil s Objednávateľom poskytnutou dokumentáciou a mal možnosť overiť si všetky skutočnosti pred podaním ponuky. Poskytovateľ vyhlasuje a súhlasí s tým, že aj v prípade nepresnosti alebo neúplnosti dokumentácie· vyplývajúcej zo súťažných podkladov a príloh tejto Zmluvy Poskytovateľ vykoná plnenie riadne v súlade s podmienkami tejto Zmluvy, všeobecne záväzných právnych predpisov a STN.
  3. Poskytovateľ sa zaväzuje vykonať všetko pre riadne a včasné poskytnutie Plnenia, a to bez ohľadu na skutočnosť, či to bolo /je výslovne uvedené v akejkoľvek časti súťažných podkladov v zmysle bodu 2.5.6 a/alebo v Zmluve a jej prílohách, ak je to nevyhnutné na vykonanie Plnenia v súlade so všeobecne záväznými právnymi predpismi a STN a dosiahnutia cieľa uvedeného v bode 2.4 tejto Zmluvy.
  4. Poskytovateľ je povinný upozorniť Objednávateľa bez zbytočného odkladu na nevhodnú povahu pokynov daných mu Objednávateľom na vykonanie plnenia iných ako obsiahnutých v súťažných podkladoch, ktoré mal Poskytovateľ pri vynaložení odbornej starostlivosti zistiť pri oboznámení sa so súťažnými podkladmi v procese verejného obstarávania predmetu zákazky. Ak nevhodné pokyny prekážajú v riadnom vykonávaní plnenia, je Poskytovateľ povinný jeho vykonávanie v nevyhnutnom rozsahu prerušiť do zmeny pokynov Objednávateľa alebo písomného oznámenia, že Objednávateľ trvá na vykonávaní plnenia s použitím daných pokynov.
  5. Poskytovateľ preukazuje ukončenie modernizácie riadiacej časti pre každú MVE potvrdením príslušného prevádzkovateľa prenosovej alebo distribučnej sústavy o opätovnom pripojení na základe protokolu o úspešne vykonanej funkčnej skúške.
  6. Plnenie pre každú MVE sa považuje za odovzdané a prevzaté podpisom protokolu o odovzdaní a prevzatí Plnenia (t.j. Príloha č. 5 - Preberací protokol) oboma zmluvnými stranami, ktorý bude obsahovať najmä potvrdenie o vykonaní predpísaných testov, skúšok; zoznam odovzdaných dokumentov (napr. vypracované sprievodné doklady, výsledky skúšok od výrobcov, povolenia, protokoly, manuály, atesty, pasporty zariadení, vyhlásenia o parametroch zabudovaného materiálu, príručky, osvedčenia o akosti, správy o odbornej prehliadke, záručné listy); dátum a miesto prevzatia, čitateľné mená a priezviska a podpisy osôb za obidve zmluvné strany.
  7. Zmluvné strany sa dohodli, že po kompletnej realizácii modernizácie silovej a strojovej časti každej MVE, ktorá bude realizovaná najneskôr do 31.12.2025 na základe vysúťaženej osobitnej zmluvy s víťazným uchádzačom, Poskytovateľ vykoná všetky potrebné skúšky za účelom zistenia, či Plnenie naďalej spĺňa ciele podľa bodu 2.4 Zmluvy a požiadavky tejto Zmluvy a jej príloh a zrealizuje prípadne potrebné úpravy na ich dosiahnutie. Úspešný výsledok všetkých potrebných skúšok a potvrdenie príslušného prevádzkovateľa prenosovej alebo distribučnej sústavy o opätovnom pripojení na základe protokolu o úspešne vykonanej funkčnej skúške, ak také potvrdenie bude zástupca Objednávateľa pre veci zmluvné od Poskytovateľa vyžadovať, je Poskytovateľ povinný doručiť Objednávateľovi najneskôr do 31.01.2026. Ak Poskytovateľ povinnosť uvedenú v prvej a nadväzujúcej druhej vete tohto bodu nesplní, Objednávateľ je oprávnený uplatniť si voči Poskytovateľovi zmluvnú pokutu vo výške 10.000,00 € za každú MVE osobitne. Uplatnením zmluvnej pokuty nie je dotknuté Objednávateľove právo na náhradu škody. Objednávateľ je oprávnený domáhať sa náhrady škody presahujúcej zmluvnú pokutu.

**IV. Termíny realizácie, miesto plnenia**

* 1. Plnenie bude realizované v MVE uvedených v čl. II. bod 2.1 (ďalej ako „Miesto plnenia“).
  2. Hlavné termíny realizácie Plnenia:

|  |  |
| --- | --- |
| Termín začatia vykonávania Plnenia | deň doručenia informácie v zmysle bodu 13.8 Zmluvy |
| Termín riadne ukončenej modernizácie MVE Dolný Jelenec (bod 3.1 a nasl. Zmluvy s odkazom na bod 3.14 Zmluvy) | do 4 mesiacov odo dňa doručenia informácie v zmysle bodu 13.8 Zmluvy |
| Termín riadne ukončenej modernizácie MVE Union (bod 3.1 a nasl. Zmluvy s odkazom na bod 3.14 Zmluvy) | do 6 mesiacov odo dňa doručenia informácie v zmysle bodu 13.8 Zmluvy |
| Termín riadne ukončenej modernizácie MVE Staré Hory (bod 3.1 a nasl. Zmluvy s odkazom na bod 3.14 Zmluvy) | do 4 mesiacov odo dňa doručenia informácie v zmysle bodu 13.8 Zmluvy |

* 1. Poskytovateľ je povinný predložiť Podrobný priebeh realizácie Plnenia (ďalej ako „Harmonogram“) pre každú MVE do 3 dní odo dňa doručenia informácie v zmysle bodu 13.8 Zmluvy. Poskytovateľ je povinný predložiť aktualizovaný Harmonogram akonáhle je predchádzajúci harmonogram v rozpore so skutočným postupom alebo povinnosťami Poskytovateľa. Každý Harmonogram musí obsahovať:

1. poradie, v akom zamýšľa Poskytovateľ realizovať Plnenie vrátane predpokladaného načasovania projektovania, spracovania dokumentov, inžinierskej činnosti, objednávania, výroby, programovania, kontroly, dodávok na Miesto plnenia, inštalácie, montáže, skúšania, uvedenia do prevádzky a skúšobnej prevádzky,
2. dátumy odstávok každej MVE, v trvaní maximálne 2 dní na každú MVE; dátum, kedy bude výroba zabezpečená len jednou turbínou,
3. postupnosť a načasovanie kontrol, prehliadok, skúšok, testov špecifikovaných v Prílohe č. 1 Súťažné podklady (Výzva na podanie návrhov vrátane príloh napr. Technická špecifikácia, správy energetického audítora)a tejto Zmluve,
4. načasovanie a vyznačenie úkonov schvaľovaných Objednávateľom s minimálnou reakčnou dobou Objednávateľa 3 pracovné dni.
5. sprievodnú správu, ktorá bude obsahovať všeobecný popis postupu a primeraný odhad počtu pracovníkov Poskytovateľa potrebných na Mieste Plnenia.

Ak Zástupca Objednávateľa pre veci zmluvné do 5 dní po emailovom doručení harmonogramu nedoručí Poskytovateľovi oznámenie (e-mailom alebo inak písomne), v ktorom uvedie v akom rozsahu tento harmonogram nezodpovedá Zmluve alebo jej Prílohe č. 1 Súťažné podklady (Výzva na podanie návrhov vrátane príloh napr. Technická špecifikácia, správy energetického audítora) alebo je vzhľadom na všeobecne záväzné právne predpisy, technické normy nedostatočný, alebo nezodpovedá iným Požiadavkám Objednávateľa, Poskytovateľ je povinný postupovať v zhode s týmto harmonogramom.

Zástupca Objednávateľa pre veci zmluvné je oprávnený kedykoľvek podať oznámenie, že Harmonogram nie je v súlade s Prílohou č. 1 Súťažné podklady (Výzva na podanie návrhov vrátane príloh napr. Technická špecifikácia, správy energetického audítora), Zmluvou, nedostatočne vypracovaný alebo, že je v rozpore so skutočným postupom Poskytovateľa, v takom prípade je Poskytovateľ povinný predložiť aktualizovaný Harmonogram podľa tohto bodu.

* 1. Poskytovateľ je povinný v Harmonograme zohľadniť skutočnosť, že Plnenie sa bude realizovať počas prevádzky MVE. Poskytovateľ je povinný konať pri realizácii modernizácie konkrétnej MVE tak, aby bola vždy jedna turbína plne funkčná a v prevádzke; Poskytovateľ nemôže z uvedeného dôvodu namietať nemožnosť riadneho vykonávania plnenia v súlade s Harmonogramom, resp. termínmi stanovenými v Zmluve. Poskytovateľ sa zaväzuje vykonávať modernizáciu riadiacej časti tak, aby žiadnym spôsobom neovplyvnil bezpečnosť a neobmedzil funkčnosť a prevádzkyschopnosť MVE /turbíny, ktorou sa zabezpečuje výroba elektrickej energie, s výnimkou odstávok uvedených v aktuálnom a schválenom Harmonograme. Poskytovateľ je, s ohľadom na aktuálne štádium modernizácie riadiacej časti konkrétnej MVE, oprávnený požiadať zástupcu Objednávateľa pre veci zmluvné aspoň 3 pracovné dni vopred o zabezpečenie i.) odstávky konkrétnej MVE v prípadoch, ktoré nebolo možné z objektívnych dôvodov predvídať a uviesť v harmonograme alebo ii.) akéhokoľvek dočasného obmedzenia možnosti prevádzkovať funkčnú turbínu. Práce, v dôsledku ktorých môže dôjsť k obmedzeniu prevádzky funkčnej turbíny alebo odstávky MVE je povinný naplánovať na čas, kedy je podľa prevádzkových podmienok Objednávateľa turbína/MVE najmenej využívaná; prerušenie alebo obmedzenie prevádzky funkčnej turbíny, odstávky MVE nesmie presiahnuť čas nevyhnutne potrebný na bezpečné dokončenie modernizácie, pre ktoré dôjde k obmedzeniu prevádzky funkčnej turbíny alebo odstávky MVE. Prerušenia, obmedzenia prevádzky funkčnej turbíny v zmysle tohto bodu sa považujú za odstávky a započítavajú sa do počtu maximálne povolených odstávok uvedených v bode 4.3.2.

**Zmena hlavných termínov realizácie** **Plnenia (bod 4.2 Zmluvy)**

* 1. Zmluvné strany sa dohodli, že zmena hlavných termínov realizácie Plnenia je možná po posúdení objektívnych dôvodov s odkazom na bod 13.1 Zmluvy, maximálne v rozsahu do 30.09.2025 (t.j. dátum najneskoršieho možného odovzdania a prevzatia Plnenia v zmysle bodu 3.14 Zmluvy.)
  2. Poskytovateľ bezodkladne vydá oznámenie zástupcovi Objednávateľa pre veci zmluvné o pravdepodobných konkrétnych budúcich udalostiach alebo okolnostiach, ktoré by mohli ovplyvniť postup v zmysle Zmluvy a Harmonogramu alebo spôsobiť časový sklz v plánovanom postupe. Zástupca Objednávateľa pre veci zmluvné môže požadovať, aby Poskytovateľ predložil odhad predpokladaného dopadu budúcej udalosti alebo okolností a podal návrh na prijatie vhodných opatrení, aby k sklzu v postupe oproti Harmonogramu, Zmluve nedošlo alebo za účelom eliminácie tohto sklzu. Tieto opatrenia je Poskytovateľ' povinný vykonať' na vlastný účet bez nároku na zvýšenie ceny za Plnenie.
  3. Ak kedykoľvek i. je skutočný postup realizácie Plnenia príliš pomalý na to, aby mohol byť dodržaný termín riadneho ukončenia, a/alebo ii. postup sa spomalil (alebo sa spomalí) oproti aktuálnemu a schválenému Harmonogramu, potom môže zástupca Objednávateľa pre veci zmluvné vydať Poskytovateľovi pokyn, aby podľa bodu 4.3 predložil aktualizovaný harmonogram a sprievodnú správu, v ktorej popíše revidované metódy, ktoré chce prijať, aby urýchlil postup a Plnenie odovzdal riadne a včas. Poskytovateľ musí použiť tieto revidované metódy na vlastné riziko a náklady, ktoré môžu vyžadovať predĺženie pracovnej doby a/alebo nárast počtu pracovníkov Poskytovateľa a/alebo Vybavenia Poskytovateľa. Ak tieto revidované metódy spôsobia Objednávateľovi dodatočné náklady, Poskytovateľ je povinný tieto náklady zaplatiť spolu s uplatnenou zmluvnou pokutou podľa Zmluvy.

Pokiaľ Poskytovateľ neuskutočni opatrenia podľa tohto bodu (napr. nepopíše revidované metódy, použitie popísaných revidovaných metód považuje Objednávateľ za neúčelné) alebo sa tieto opatrenia ukážu ako nedostatočne účinné, má Objednávateľ právo, nie však povinnosť, uskutočniť' opatrenia na urýchlenie modernizácie sám alebo prostredníctvom tretej osoby, pričom náklady v súvislosti s týmito opatreniami znáša Poskytovateľ'.

Objednávateľ má právo uplatniť si náklady podľa tohto bodu osobitnou faktúrou doručenou Poskytovateľovi alebo si túto pohľadávku Objednávateľa (aj nesplatnú) jednostranne započítať voči pohľadávke Poskytovateľa (aj nesplatnej) vzniknutej na základe tejto Zmluvy.

**V. Cena, Plnenia a Platobné podmienky**

* 1. Cena Plnenia je stanovená dohodou zmluvných strán, v súlade so všeobecne záväznými právnymi predpismi o cenách vo výške nasledovne:

|  |  |  |  |
| --- | --- | --- | --- |
|  |  | Cena v EUR bez DPH | slovom |
| 5.1.1 | Cena za modernizáciu MVE Dolný Jelenec |  |  |
| 5.1.2 | Cena za Modernizáciu MVE Union |  |  |
| 5.1.3 | Cena za modernizáciu MVE Staré Hory |  |  |
| Cena Plnenia spolu | |  |  |

(ďalej bod 5.1.1-5.1.3 spolu ako „Cena Plnenia“)

V prípade, že Poskytovateľ je platiteľom DPH v SR, k cene bude aplikovaná DPH podľa Zákona č. 222/2004 Z. z. o dani z pridanej hodnoty platného v deň vzniku daňovej povinnosti. V prípade, že predmet plnenia (resp. jednotlivá realizácia) bude zaraditeľný do sekcie F klasifikácie CPA, použije sa ustanovenie § 69 ods. 12 písm. j) zákona č. 222/2004 Z. z. o DPH v znení neskorších predpisov. V zmysle tohto ustanovenia bude faktúra vystavená bez DPH a osobou povinnou platiť daň je Objednávateľ. V prípade, že predmet plnenia (resp. jednotlivá realizácia) obsahuje práce a dodávky, ktorých daňové posúdenie určí prenos daňovej povinnosti a zároveň práce a dodávky, pri ktorých sa prenos daňovej povinnosti nevykonáva, Poskytovateľ je povinný tieto práce rozdeliť na jednotlivé položky podľa ich daňového posúdenia, avšak v súlade s podmienkou združených dodávok.

V prípade, že Poskytovateľ je osobou z iného členského štátu alebo z 3. krajiny, bude aplikovaná DPH v zmysle medzinárodných platných právnych predpisov v čase dodania predmetu Zmluvy.

* 1. Bližšia špecifikácia Ceny Plnenia je uvedená v Prílohe č. 3. ***(bude konkretizovaná s víťazným uchádzačom pre každú modernizáciu MVE osobitne ).***
  2. Cena Plnenia je maximálna, cenu možno zvýšiť s odkazom na bod 13.1 Zmluvy za podmienky, že zvýšenie Ceny plnenia je z dôvodu zmien Plnenia, ak tieto zmeny Plnenia vyplynuli z dodatočných požiadaviek Objednávateľa na zmenu a súčasne Poskytovateľ v čase podpísania tejto Zmluvy nemohol predpokladať s prihliadnutím na jeho odborné znalosti a s vynaložením všetkej odbornej starostlivosti, že pre riadne vykonanie plnenia alebo dosiahnutia všetkých cieľov uvedených v bode 2.4 Zmluvy bude potrebné vykonať aj takéto plnenia.
  3. Pre zamedzenie pochybností zmluvné strany prehlasujú, že k navyšovaniu Ceny Plnenia z dôvodu realizácie naviac plnenia Poskytovateľom, ktorého potreba mohla či mala byť Poskytovateľovi známa už pred podpisom tejto Zmluvy, nedôjde a uvedené plnenie poskytne Poskytovateľ Objednávateľovi bezodplatne.
  4. Poskytovateľ vyhlasuje, že sa podrobne oboznámil s Miestom plnenia a podmienkami realizácie Plnenia, sú mu známe prevádzkové a bezpečnostné požiadavky pre Miesto plnenia a dodanie Plnenia. Dohodnutá cena pokrýva všetky náklady Poskytovateľa súvisiace s realizáciou Plnenia, najmä vrátane prípravy a dodania dohodnutých stupňov projektovej dokumentácie, nákladov na dopravu tovarov, materiálu, zariadení a pracovníkov do/z Miesta plnenia, nákladov spojených so zabezpečením plnenia povinností na úseku BOZP, likvidácie a nakladania s odpadmi, náklady na energie a média spotrebované na vykonanie Plnenia, dodania a inštalácie súčastí Plnenia, licencie na použitý softvér a iný majetok, ktorý je predmetom duševného vlastníctva, inštalačných, montážnych a iných prác, vykonanie všetkých potrebných administratívnych úkonov, vypracovanie príručiek, realizovanie školení, náklady spojené s predĺžením času vykonávania plnenia, náklady na vyhotovenie potrebných skúšok, testov a náklady na všetky ďalšie povinnosti vyplývajúce pre Poskytovateľa z tejto Zmluvy. Poskytovateľ vyhlasuje, že zohľadnil v cenovej ponuke všetko potrebné na riadne vykonanie plnenia.
  5. Zmluvné strany sa dohodli, že odmena za udelenie, sprostredkovanie alebo postúpenie licencie k predmetom duševného vlastníctva je zahrnutá v cene Plnenia, ibaže ide bezodplatný úkon, ako v prípade udelenia verejnej licencie.
  6. Cena Plnenia podľa bodu 5.1.1 bude fakturovaná riadnou faktúrou po riadnom dokončení modernizácie bez vád a nedorobkov vrátane dodania všetkej požadovanej dokumentácie, skúšok a potvrdení, činností v zmysle Zmluvy; podkladom pre vystavenie faktúry, a jej prílohou, je obojstranne podpísaný protokol o odovzdaní a prevzatí Plnenia vyhotovený v súlade s bodom 3.14 tejto Zmluvy. Dňom dodania pre účely DPH je deň podpísania tohto protokolu Objednávateľom.
  7. Cena Plnenia podľa bodu 5.1.2 bude fakturovaná riadnou faktúrou po úplnom dokončení modernizácie bez vád a nedorobkov vrátane dodania všetkej požadovanej dokumentácie, skúšok a potvrdení, činností v zmysle Zmluvy; podkladom pre vystavenie faktúry, a jej prílohou, je obojstranne podpísaný protokol o odovzdaní a prevzatí Plnenia vyhotovený v súlade s bodom 3.14 tejto Zmluvy. Dňom dodania pre účely DPH je deň podpísania tohto protokolu Objednávateľom.
  8. Cena Plnenia podľa bodu 5.1.3 bude fakturovaná riadnou faktúrou po úplnom dokončení modernizácie bez vád a nedorobkov vrátane dodania všetkej požadovanej dokumentácie, skúšok a potvrdení, činností v zmysle Zmluvy; podkladom pre vystavenie faktúry, a jej prílohou, je obojstranne podpísaný protokol o odovzdaní a prevzatí Plnenia vyhotovený v súlade s bodom 3.14 tejto Zmluvy. Dňom dodania pre účely DPH je deň podpísania tohto protokolu Objednávateľom.
  9. Faktúry vystavené na základe tejto Zmluvy musia spĺňať náležitosti účtovného dokladu definované v § 10 ods. 1 písm. a) až f) zákona č. 431/2002 Z. z. o účtovníctve v znení neskorších právnych predpisov (ďalej ako „zákon o účtovníctve“) vo forme preukázateľného účtovného záznamu:

a) slovné a číselné označenie účtovného dokladu;

b) obsah účtovného prípadu a označenie jeho účastníkov;

c) peňažnú sumu alebo údaj o cene za mernú jednotku a vyjadrenie množstva;

d) dátum vyhotovenia účtovného dokladu;

e) dátum uskutočnenia účtovného prípadu, ak nie je zhodný s dátumom vyhotovenia;

f) podpisový záznam osoby zodpovednej za účtovný prípad v účtovnej jednotke, ak overenie účtovného prípadu nie je zabezpečené podľa § 32 ods. 3 písm. b) alebo písm. c) zákona o účtovníctve.

Okrem vyššie uvedených náležitostí účtovných dokladov v zmysle § 10 ods. 1 písm. a) až f) zákona o účtovníctve musia faktúry spĺňať náležitosti podľa § 74 zákona č. 222/2004 Z. z. o dani z pridanej hodnoty v znení neskorších právnych predpisov (ďalej ako „zákon o DPH“).

V prípade nesplnenia náležitosti v zmysle platnej legislatívy a tejto Zmluvy pre faktúru, je Objednávateľ oprávnený faktúru vrátiť na prepracovanie bez následkov omeškania s úhradou. Nová lehota splatnosti začne plynúť dňom doručenia správnej a úplnej faktúry.

* 1. V prípade, ak Poskytovateľ vyhotoví faktúru, ktorá nespĺňa náležitosti v zmysle platnej legislatívy alebo v zmysle tejto Zmluvy a Objednávateľovi z tohto dôvodu bude zo strany orgánov finančnej správy Slovenskej republiky vyrubená pokuta alebo budú uplatnené iné sankcie (napríklad neuznanie nároku na odpočet DPH, dorubenie DPH a pod.), Objednávateľ má právo vyfakturovať Poskytovateľovi náhradu škody vo výške takto vyrubenej pokuty alebo iných sankcií a Poskytovateľ má povinnosť takúto faktúru Objednávateľovi uhradiť.
  2. Splatnosť faktúry vystavenej podľa tejto Zmluvy je 60 dní odo dňa jej preukázateľného doručenia Objednávateľovi. Faktúra je uhradená v lehote splatnosti, ak deň odpísania z účtu Objednávateľa je v lehote splatnosti. Ak deň splatnosti pripadne na sobotu, nedeľu, sviatok, alebo deň pracovného pokoja v Slovenskej republike, posúva sa dátum splatnosti na najbližší nasledujúci pracovný deň. Platby budú realizované bezhotovostne, na účet Poskytovateľa uvedený v záhlaví tejto Zmluvy.
  3. Prílohou faktúry podľa bodov 5.7 - 5.9 bude zoznam poskytnutých/fakturovaných služieb, činností a tovarov v súlade s Prílohou č. 3, z ktorého budú jednotlivé výdavky identifikovateľné.

**Zádržné**

* 1. Z každej faktúry vystavenej Poskytovateľom (najmä faktúry podľa bodov 5.7 - 5.9 Zmluvy) Objednávateľ zadrží 10 % z celkovej fakturovanej sumy. Zadržané prostriedky znížené o sumu, na ktoré má Objednávateľ nárok v zmysle Zmluvy (napr. bod 3.15), budú uvoľnené do 30 dní po doručení potvrdenia príslušného prevádzkovateľa prenosovej alebo distribučnej sústavy o opätovnom pripojení na základe protokolu o úspešne vykonanej funkčnej skúške, ak také potvrdenie zástupca Objednávateľa pre veci zmluvné od Poskytovateľa vyžadoval v zmysle bodu 3.15., inak po doručení správy z úspešného vykonania skúšok podľa bodu 3.15 podpísanej zástupcami pre veci zmluvné oboch zmluvných strán. V prípade ak nebude možné zrealizovať žiadny úkon podľa bodu 3.15 z dôvodu na strane Objednávateľa, Zádržné bude uvoľnené na základe Oznámenia Objednávateľa, že Zádržné uvoľňuje. Zádržné bude Objednávateľovi slúžiť na zabezpečenie dosiahnutia cieľov podľa bodu 2.4, splnenia požiadaviek tejto Zmluvy a jej Príloh, najmä bodu 3.15 ako aj na prípadnú náhradu škôd, jednotlivých zmluvných pokút a sankcií, ako aj iných oprávnených nárokov Objednávateľa v prípade porušenia zmluvných povinností Poskytovateľa.
  2. V prípade, že nastanú okolnosti, za ktorých bude Objednávateľ ručiteľom za DPH, ktorú je povinný platiť Poskytovateľ v zmysle § 69b zákona o DPH, Objednávateľ uplatní osobitný spôsob úhrady DPH podľa § 69c zákona o DPH.

Pre vylúčenie pochybností, úhradou platby DPH k cene predmetu Zmluvy priamo na osobný účet daňovníka sa má za to, že bola uhradená priamo Poskytovateľovi a Objednávateľ sa vo vzťahu k Poskytovateľovi nedostáva do omeškania a Poskytovateľovi nevzniká voči Objednávateľovi žiadny nárok uplatniť si akékoľvek sankcie, úroky ani náhradu škody.

* 1. Ak nie je v tejto Zmluve vrátane jej príloh uvedené inak, všetky ceny sú uvádzané bez dane z pridanej hodnoty.

**VI. Právo duševného vlastníctva**

* 1. Vzhľadom na to, že súčasťou Plnenia podľa tejto Zmluvy je aj nadobudnutie majetku, ktorý je predmetom duševného vlastníctva, resp. môže napĺňať znaky autorského diela v zmysle Autorského zákona (napr. programové vybavenie riadiaceho systému a iné programové vybavenie, komunikačný modul, projektová dokumentácia, štúdie, schémy, iná dokumentácia), je k týmto súčastiam Plnenia poskytovaná licencia za podmienok dohodnutých ďalej v tomto článku Zmluvy.
  2. Na súčasť Plnenia, ktorá je predmetom duševného vlastníctva a ktorú Poskytovateľ vytvára alebo zabezpečuje jej vytvorenie na základe tejto Zmluvy (ďalej ako „autorské dielo“), Poskytovateľ touto Zmluvou poskytuje Objednávateľovi vecne, časovo a miestne neobmedzenú, výhradnú licenciu. Objednávateľ nie je povinný žiadnu z licencií použiť.
  3. Obsahom licencie podľa bodu 6.2 nie sú žiadne obmedzenia Objednávateľa i. pri používaní autorského diela akýmikoľvek spôsobmi, alebo ii. pri vykonávaní práva viažuceho sa k autorskému dielu, ktoré by vyžadovali dodatočný alebo osobitný súhlas Poskytovateľa, resp. autora na uplatňovanie majetkových práv k autorskému dielu. Objednávateľ je od okamihu účinnosti licencie k autorskému dielu oprávnený používať toto autorské dielo akýmikoľvek spôsobmi, vrátane spôsobov výslovne uvedených v § 19 ods. 4 Autorského zákona, a teda Objednávateľ je najmä oprávnený všetky práva k autorskému dielu, nerušene a neobmedzene aplikovať, užívať, požívať, šíriť, rozmnožovať, prepracovať, spracovať, adaptovať, ďalej vyvíjať a chrániť a nakladať s nimi na ľubovoľný účel (vrátane tých spôsobov použitia autorského diela, ktoré nad rámec účelu zmluvného vzťahu s Poskytovateľom súvisia s dosiahnutím alebo udržaním cieľov podľa bodu 2.4 Zmluvy). V prípade softvéru aj oprávnenie Objednávateľa vykonávať akékoľvek zmeny a doplnky nových softvérových funkcií softvéru po uplynutí záručnej doby. Objednávateľ má právo licenčnú zmluvu previesť alebo postúpiť na inú osobu alebo udeliť tretej osobe sublicenciu a to všetko bez potreby dodatočného súhlasu Poskytovateľa.
  4. V prípade počítačových programov sa licencia vzťahuje v rovnakom rozsahu na autorské dielo v strojovom aj zdrojovom kóde, ako aj koncepčné prípravné materiály, a to aj na prípadné ďalšie verzie počítačových programov obsiahnutých v Softvéri upravené na základe tejto Zmluvy.

**Zdrojový kód**

* 1. Pokiaľ táto Zmluva nestanovuje inak, najmä v bode 6.14 nižšie, je Poskytovateľ povinný najneskôr v okamihu odovzdania Plnenia odovzdať Objednávateľovi zdrojový kód pre riadiaci systém konkrétnej MVE (alebo jeho súčasť), ktorá je počítačovým programom. Zdrojový kód musí byť spustiteľný v prostredí Objednávateľa a musí byť v podobe, ktorá zaručuje možnosť overenia, že je kompletný a v správnej verzii, tzn. umožňujúcej kompiláciu, inštaláciu, spustenie a overenie funkcionality, a to vrátane podrobnej dokumentácie zdrojového kódu takejto časti Systému. Zdrojový kód bude Objednávateľovi Poskytovateľom odovzdaný na neprepisovateľnom technickom nosiči dát s viditeľne označeným názvom „zdrojový kód“ a označením časti a verzie systému, ktorej sa týka a v notebooku, ktorý je súčasťou dodávky v zmysle Prílohy č. 1 Súťažné podklady (Výzva na podanie návrhov vrátane príloh napr. Technická špecifikácia, správy energetického audítora). O odovzdaní a prevzatí technického nosiča dát bude oboma Zmluvnými stranami spísaný a podpísaný písomný preberací protokol.
  2. Povinnosti Poskytovateľa uvedené v bode 6.5 Zmluvy sa primerane použijú aj pre akékoľvek opravy, zmeny, doplnenia, upgrade alebo update zdrojového kódu jednotlivého čiastkového plnenia tvoriaceho systém, ku ktorým dôjde pri plnení tejto Zmluvy alebo v rámci záručných a pozáručných opráv (ďalej len „zmena zdrojového kódu“). Dokumentácia zmeny zdrojového kódu musí obsahovať podrobný popis a komentár každého zásahu do zdrojového kódu.
  3. Poskytovateľ je povinný odovzdať Objednávateľovi dokumentovaný zdrojový kód alebo zdokumentovanú zmenu zdrojového kódu najneskôr v deň odovzdania a prevzatia príslušného plnenia (vrátane plnenia zo záruky) podľa tejto Zmluvy. V prípade predčasného ukončenia tejto Zmluvy je Poskytovateľ povinný odovzdať Objednávateľovi aktuálne dokumentované zdrojové kódy a koncepčné prípravné materiály všetkých súčastí systému tak, aby bol Objednávateľ držiteľom zdrojového kódu minimálne v danej chvíli aktuálnej verzii systému.
  4. Poskytovateľ berie na vedomie, že Objednávateľ môže zdrojový kód podľa bodu 6.5 Zmluvy alebo jeho zmeny neobmedzene zdieľať s ostatnými spoločnosťami skupiny SSE Holding či ich dodávateľmi.
  5. Poskytovateľ touto Zmluvou poskytuje Objednávateľovi licenciu k autorským dielam patriacim pod bod 6.2-6.4 tejto Zmluvy, pričom účinnosť tejto licencie nastáva okamihom prevzatia Plnenia alebo umožnenia používania predmetu duševného vlastníctva (podľa toho čo nastane skôr); do tej doby je Objednávateľ oprávnený autorské dielo použiť v nevyhnutnom rozsahu.
  6. Udelenie licencie nemožno zo strany Poskytovateľa vypovedať a jej účinnosť trvá aj po skončení účinnosti tejto Zmluvy, ak sa nedohodnú Zmluvné strany výslovne inak.
  7. Zmluvné strany výslovne prehlasujú, že ak pri poskytovaní Plnenia podľa tejto Zmluvy vznikne činnosťou Poskytovateľa a Objednávateľa dielo spoluautorov a ak sa nedohodnú Zmluvné strany výslovne inak, bude sa mať za to, že je Objednávateľ oprávnený vykonávať majetkové autorské práva k dielu spoluautorov tak, ako by bol ich výhradným vykonávateľom a že Poskytovateľ udelil Objednávateľovi súhlas k akejkoľvek zmene alebo inému zásahu do diela spoluautorov. Cena podľa článku V tejto Zmluvy je stanovená so zohľadnením tohto ustanovenia a Poskytovateľovi nevzniknú v prípade vytvorenia diela spoluautorov žiadne nové nároky na odmenu.
  8. Poskytovateľ je povinný postupovať tak, aby udelenie licencie k autorskému dielu podľa tejto Zmluvy vrátane oprávnenia udeliť sublicenciu a súvisiacich povolení zabezpečil, a to bez ujmy na právach tretích osôb.
  9. Poskytovateľ sa zaväzuje zverejniť Objednávateľovi autorov, výrobcov a subdodávateľov autorského diela.
  10. Na súčasť Plnenia, ktorá je predmetom duševného vlastníctva a ktorá je dodávkou už existujúceho predmetu duševného vlastníctva a ktorá nebola zhotovená podľa požiadaviek Objednávateľa a ktorá sa v rovnakej alebo obdobnej podobe ponúka aj iným osobám (napr. proprietárny softvér, open source softvér), sa vzťahujú vyššie uvedené ustanovenia tohto článku Zmluvy primerane. Zmluvné strany sú oprávnené, po zohľadnení vzťahujúcich sa štandardných licenčných podmienok, primerane upraviť udelenie licencie. Objednávateľ však musí byť vždy oprávnený použiť predmet duševného vlastníctva tak, aby bol dosiahnutý cieľ podľa bodu 2.4 Zmluvy, aby Objednávateľ mohol realizovať projekty, dosiahnuť účel Zmluvy o PPM a zabezpečiť udržateľnosť projektov bez obmedzení a bez toho, aby vznikali dodatočné náklady vzťahujúce sa k prevádzke predmetu duševného vlastníctva z dôvodu výkonu práv k majetku, ktorý je predmetom duševného vlastníctva, alebo z dôvodu iného používania majetku, ktorý je predmetom duševného vlastníctva. Úpravu udelenia licencie v zmysle tohto bodu bude súčasťou prílohy k tejto Zmluve.
  11. O proprietárny softvér (ďalej len „proprietárny softvér“), alebo tzv. open source softvér, u ktorého Poskytovateľ nemôže udeliť Objednávateľovi oprávnenie podľa predchádzajúcich ustanovení alebo to po ňom nemožno spravodlivo požadovať pôjde, iba pri splnení niektorej z nasledujúcich podmienok:

1. Ide o softvér renomovaných výrobcov, ktorý je na trhu bežne dostupný, tj. ponúkaný na území EU aspoň tromi na sebe nezávislými a vzájomne neprepojenými subjektmi oprávnenými takýto softvér dodávať a upravovať, a ktorý je v čase uzavretia Zmluvy preukázateľne užívaný v produktívnom prostredí najmenej u desiatich na sebe nezávislých a vzájomne neprepojených subjektoch. Poskytovateľ je povinný poskytnúť Objednávateľovi o tejto skutočnosti písomné vyhlásenie a na výzvu Objednávateľa túto skutočnosť preukázať.
2. Ide o open source softvér, ktorý je verejnosti poskytovaný zadarmo, vrátane detailne komentovaných zdrojových kódov, úplnej užívateľskej, prevádzkovej a administrátorskej dokumentácie a práva softvér meniť a zasahovať doň. Poskytovateľ je povinný poskytnúť Objednávateľovi o tejto skutočnosti písomné vyhlásenie a na výzvu Objednávateľa túto skutočnosť preukázať.
3. Ide o softvér, u ktorého Poskytovateľ poskytne s ohľadom na jeho (i) marginálny význam, (ii) nekomplikovanú prepojiteľnosť či (iii) oddeliteľnosť a zastupiteľnosť v Systéme bez nutnosti vynakladania výraznejších prostriedkov, písomnú garanciu, že ďalší rozvoj Systému inou osobou než Poskytovateľom je možné vykonávať bez toho, aby tým boli dotknuté práva Poskytovateľa či iných autorov takéhoto softvéru, lebo nebude nutné zasahovať do zdrojových kódov takéhoto softvéru alebo preto, že prípadné nahradenie takéhoto softvéru nebude predstavovať výraznejšiu komplikáciu a náklad na strane Objednávateľa a bude realizovateľné treťou osobou, ktorá nedisponuje zdrojovým kódom takéhoto softvéru.
4. Poskytovateľ Objednávateľovi k softvéru poskytne alebo sprostredkuje poskytnutie úplných komentovaných zdrojových kódov softvéru a bezpodmienečné právo softvér meniť. Poskytovanie zdrojových kódov sa riadi bodmi 6.5-6.8 Zmluvy.
5. Ide o softvér, ktorého API (aplikačné rozhranie / Application Programming Interface) pokrýva všetky moduly a funkcionality softvéru, je dostatočne dokumentované, umožňuje zapuzdrenie softvéru a jeho adaptáciu v rámci meniacich sa podmienok IT prostredia Objednávateľa bez nutnosti zásahu do zdrojových kódov softvéru, a Poskytovateľ poskytne Objednávateľovi právo použiť toto rozhranie pre programovanie aplikácií v rovnakom rozsahu ako softvér.
   1. Pokiaľ súčasť Plnenia bude proprietárny softvér Poskytovateľa alebo tretích strán podľa bodu 6.15 Zmluvy, na rozdiel od licencie popísanej v predchádzajúcich odsekoch tohto článku (bod 6.2 a nasl.) postačí, aby udelená licencia k softvéru podľa bodu 6.15 Zmluvy, spĺňala požiadavky v bode 6.14 a obsahovala neexkluzívne oprávnenie použiť ho akýmkoľvek spôsobom najmenej do 31.12.2031 na území Slovenskej republiky a v množstevnom rozsahu, ktorý je aspoň 3-násobkom množstevného rozsahu licencie, ktorý je nevyhnutný pre pokrytie potrieb Objednávateľa ku dňu uzavretia tejto Zmluvy, a to vrátane práva Objednávateľa do takéhoto softvéru zasahovať za podmienok bodu 6.15 Zmluvy. V prípade výpovede či odstúpenia od Zmluvy sa Poskytovateľ zaväzuje ponúknuť Objednávateľovi právo užívať takýto softvér v rozsahu, v akom je to nevyhnutné pre riadne užívanie Systému podľa tejto Zmluvy. Tým nie je dotknuté právo Objednávateľa zaobstarať takýto softvér aj od tretej osoby bez ohľadu na licencie skôr obstarané Poskytovateľom. V prípade využitia tohto prednostného práva sa Poskytovateľ zaväzuje, že právo užívať softvér podľa bodu 6.15 Zmluvy ponúkne Objednávateľovi za bežných trhových podmienok a bude vychádzať z účtovnej hodnoty licencií, ktoré poskytol.
   2. Ak to nie je možné od Poskytovateľa spravodlivo požadovať a ak to nie je v rozpore s ustanoveniami bodu 6.14 a 6.15 Zmluvy, nemusia byť Objednávateľovi k takémuto softvéru odovzdané zdrojové kódy a rovnako nemusí byť udelené právo Objednávateľa do takéhoto softvéru zasahovať, vždy však musí byť odovzdaná kompletná užívateľská, administrátorská a prevádzková dokumentácia.
   3. Poskytovateľ je povinný vo svojich riešeniach pre Objednávateľa obmedziť využitie takéhoto proprietárneho softvéru, ktorý je čo do licencie obmedzený v zmysle bodu 6.16 alebo bodu 6.17 Zmluvy.
   4. Poskytovateľ sa zaväzuje samostatne zdokumentovať všetky využitia proprietárneho softvéru v rámci Systému a na vyžiadanie predložiť Objednávateľovi ucelený prehľad využitého proprietárneho softvéru, open source softvéru, licenčných podmienok a alternatívnych dodávateľov.
   5. Ak sú s použitím proprietárneho softvéru, služieb podpory k nemu, či iných súvisiacich plnení spojené jednorazové či pravidelné poplatky, je Poskytovateľ povinný riadne uhradiť všetky tieto poplatky za celú dobu trvania Zmluvy a za obdobie po jej skončení až do uplynutia 31.12.2031.
   6. Práva získané v rámci plnenia tejto Zmluvy prechádzajú aj na prípadného právneho nástupcu Objednávateľa. Prípadná zmena v osobe Poskytovateľa (napr. právne nástupníctvo) nebude mať vplyv na oprávnenia udelené v rámci tejto Zmluvy Poskytovateľom Objednávateľovi. Pri zmene poskytovateľa sa Poskytovateľ zaväzuje poskytnúť Objednávateľovi úplnú súčinnosť pri prechode na nového poskytovateľa, najmä v oblasti architektúry a integrácie informačných systémov.
   7. Odmena za poskytnutie, sprostredkovanie alebo postúpenie licencie k autorským dielam je zahrnutá v cene podľa tejto Zmluvy.
   8. Počas celej doby platnosti tejto Zmluvy musia všetky komponenty Plnenia (tak technické ako aj aplikačné) umožniť na serveroch prevádzku na aktuálne podporovanej verzii dodávateľa operačných systémov, databáz a aplikačných serverov. Objednávateľ si vyhradzuje právo maximálne jeden krát za každý rok vykonať na serveroch upgrade operačných systémov, databáz, aplikačných serverov na aktuálne podporované verzie a Poskytovateľ je povinný zabezpečiť počas celej doby platnosti Zmluvy, aby bolo Plnenie (najmä softvér) kompatibilný s danými verziami operačných systémov, databáz a aplikačných serverov.
   9. Poskytovateľ vyhlasuje, že súčasť Plnenia, ktorá je predmetom duševného vlastníctva nebude akýmkoľvek spôsobom porušovať akékoľvek právo duševného vlastníctva, iné právo (majetkovej alebo nemajetkovej povahy), licenciu, autorské právo a/alebo iné právo/oprávnenie tretej osoby. V prípade, ak si tretia osoba uplatní nároky voči Objednávateľovi v súvislosti s porušením práv duševného vlastníctva, iného práva (majetkovej alebo nemajetkovej povahy), licencie, autorského práva a/alebo iného práva/oprávnenia, je Poskytovateľ povinný nahradiť Objednávateľovi škodu, ktorá Objednávateľovi vznikne z dôvodu takéhoto porušenia a na vlastné náklady urovnať prípadný súdny spor.
   10. Poskytovateľ súhlasí, aby Ministerstvo hospodárstva SR a iné Oprávnené osoby uvedené v bode 8.26 Zmluvy alebo osoby nimi poverené vyhotovovali fotografie a zvukovoobrazové záznamy týkajúce sa ktorejkoľvek časti Plnenia alebo časovej fázy jeho realizácie, ktoré môžu byť prostredníctvom webového sídla Vykonávateľa a/alebo NIKA sprístupnené verejnosti. Poskytovateľ sa zaväzuje zabezpečiť, aby všetky právne vzťahy s tretími osobami, ktoré sa podieľajú/podieľali na realizácii Plnenia boli vysporiadané tak, aby tieto osoby nemohli uplatňovať voči osobám podľa prvej vety žiadne nároky vyplývajúce im z osobnostných práv, autorských práv alebo iných práv duševného, resp. priemyselného vlastníctva. Poskytovateľ sa zaväzuje uhradiť Objednávateľovi prípadnú škodu (priama, nepriama, následná) vzniknutú Objednávateľovi v dôsledku porušenia tejto povinnosti (napr. škodu, ktorú si z tohto dôvodu uplatňuje Ministerstvo hospodárstva voči Objednávateľovi).

**VII. Záručná doba – zodpovednosť za vady**

* 1. Poskytovateľ vyhlasuje a zaručuje, že Plnenie bude Objednávateľovi dodané v súlade a v rozsahu, kvalite a za podmienok dohodnutých v Zmluve a jej prílohách. Zároveň sa Poskytovateľ zaručuje, že Plnenie nebude mať právne vady. Plnenie bude dosahovať ku dňu jeho odovzdania Objednávateľovi a počas trvania záručnej doby všetky právnymi predpismi požadované technické, bezpečnostné a prevádzkové parametre, bude v súlade s  STN a bude zodpovedať cieľom podľa bodu 2.4 Zmluvy a ostatným požiadavkám Zmluvy, jej príloh a projektovej dokumentácie zrealizovanej v súlade s touto Zmluvou a bude spôsobilé na použitie na dohodnutý účel.
  2. Poskytovateľ poskytuje Záruku za akosť Plnenia a jeho komponenty /súčasti (ďalej spolu ako „plnenia“) v trvaní 2 roky a v rozsahu podľa bodu 7.1. Okrem záruky uvedenej vyššie sa na niektoré súčasti/komponenty vzťahuje osobitná predĺžená záruka výrobcu. Zoznam takýchto súčastí/komponentov aj s uvedením dĺžky záručnej doby bude uvedený v Preberacom protokole. Záručná doba začína plynúť dňom podpisu protokolu o odovzdaní a prevzatí Diela a odstránení poslednej vady z tohto protokolu. Záručná doba podľa tejto Zmluvy začína plynúť dňom podpisu protokolu o odovzdaní a prevzatí Plnenia bez vád a nedorobkov oboma zmluvnými stranami. Poskytovateľ odstraňuje vady na vlastné náklady a riziko.
  3. Záručná doba neplynie po dobu, po ktorú Objednávateľ nemôže užívať Plnenie pre jeho vady, za ktoré zodpovedá Poskytovateľ. Rovnako sa prerušuje záručná doba na tie časti Plnenia, pri ktorých sa odstraňujú reklamované vady, a opätovne začína plynúť až dňom nasledujúcim po dni písomného potvrdenia zo strany Objednávateľa o odstránení vady. V prípade vád Plnenia, ktorých odstránenie je možné zabezpečiť len výmenou veci alebo jej nahradením, začína záručná doba plynúť odznova dňom nasledujúcim po dni výmeny alebo nahradenia veci a ich písomným prevzatím zo strany Objednávateľa.
  4. Poskytovateľ písomne upozorní Objednávateľa najneskôr pri prevzatí Plnenia na všetky špecifiká vykonaného Plnenia a zároveň odovzdá Objednávateľovi podrobný manuál s definovaním potrebnej údržby. Záručný a pozáručný servis bude upravený v osobitnej servisnej zmluve, ibaže Objednávateľ neuzatvorí s Poskytovateľom servisnú zmluvu.

* 1. Pokiaľ sa počas trvania záručnej doby na plnení vyskytnú vady, na ktoré sa vzťahuje záruka, Objednávateľ bude tieto vady reklamovať bezodkladne po ich zistení emailom na adresu pre nahlasovanie vád alebo telefonicky (ďalej aj ako „reklamácia“). Objednávateľ je oprávnený:

1. požadovať odstránenie vady dodaním náhradného plnenia namiesto vadného plnenia,

Objednávateľ je oprávnený požadovať vykonanie náhradného plnenia aj v prípade, že vadné plnenie vzhľadom na jeho povahu nemožno vrátiť alebo odovzdať Poskytovateľovi, pokiaľ sa zmluvné strany nedohodnú inak, alebo

1. požadovať odstránenie vady dodaním chýbajúceho plnenia, alebo
2. požadovať odstránenie právnej vady,
3. požadovať odstránenie vady opravou plnenia s vadou, ak je vada opraviteľná, alebo
4. požadovať primeranú zľavu z Ceny Plnenia, alebo
5. odstúpiť od Zmluvy.

Voľba medzi nárokmi uvedenými v tomto bode patrí Objednávateľovi iba v prípade, že túto voľbu oznámi Poskytovateľovi v reklamácii alebo bez zbytočného odkladu po doručení reklamácie. Poskytovateľ znáša všetky náklady spojené s odstránením vád a s uplatneným nárokom z vád (najmä zľava z Ceny).

* 1. Pokiaľ nie je v reklamácii uvedené inak, Poskytovateľ

1. v prípade prevádzkového výpadku je povinný začať s odstraňovaním vady okamžite, v priebehu najviac 24 hodín od reklamácie, v prípade havárií ihneď. Poskytovateľ je povinný odstrániť vadu bez zbytočného odkladu, najneskôr do 5 pracovných dní od reklamácie.
2. v prípade vady, ktorá bráni riadnemu užívaniu plnenia s výnimkou, ak sa má postupovať podľa bodu 7.6.1, je povinný začať s odstraňovaním vady bez zbytočného odkladu, najneskôr do 48 hodín od reklamácie. Poskytovateľ je povinný odstrániť vadu bez zbytočného odkladu, najneskôr do 10 pracovných dní od reklamácie,
3. v prípade vady, ktorá nebráni užívaniu Plnenia (ďalej ako „drobná vada“), je Poskytovateľ povinný začať s odstraňovaním vady bez zbytočného odkladu, najneskôr do 3 pracovných dní od reklamácie. Poskytovateľ je povinný odstrániť vadu bez zbytočného odkladu, najneskôr do 1 mesiaca od reklamácie.
   1. Lehoty na odstránenie vady uvedené v bode 7.6 neplatia v prípade, kedy z technických alebo technologických dôvodov nie je objektívne možné odstrániť vadu v uvedených lehotách na odstránenie (napr. z dôvodu dodacej lehoty materiálu, ktorý nie je možné zabezpečiť inak) a Poskytovateľ túto skutočnosť pred uplynutím vyššie uvedenej lehoty písomne oznámi Objednávateľovi spolu s riadnym odôvodnením. Poskytovateľ a Objednávateľ dohodnú nový termín na odstránenie vady. V opačnom prípade platia lehoty na odstránenie uvedené v bode 7.6.
   2. Ak Poskytovateľ nezačne s odstraňovaním vady v zmysle bodu 7.6, 7.7 alebo v riadne začatom odstraňovaní vady nepokračuje, alebo nedodrží lehotu na odstránenie vady podľa bodu 7.6, 7.7, resp. inú lehotu dohodnutú medzi Objednávateľom a Poskytovateľom, môže si Objednávateľ uplatniť zmluvnú pokutu voči Poskytovateľovi nasledovne:
4. v prípade vady uvedenej v bode 7.6.1 a 7.6.2 zmluvnú pokutu vo výške 1.200,- eur za každý aj začatý deň trvania omeškania až do odstránenia reklamovanej vady,
5. v prípade vady uvedenej v bode 7.6.3 zmluvnú pokutu vo výške 200,- eur za každý aj začatý deň trvania omeškania až do odstránenia reklamovanej vady,
   1. Ak Poskytovateľ nezačne s odstraňovaním vady v zmysle bodu 7.6, 7.7, nepokračuje v odstraňovaní vady alebo neodstráni vadu podľa bodu 7.6, 7.7 (nedodrží lehotu), môže Objednávateľ (podľa jeho voľby):
6. odstrániť reklamovanú vadu sám alebo prostredníctvom tretej osoby a na náklady Poskytovateľa. Výška ceny takto vykonaných činností bude obvyklá, s prihliadnutím na konkrétne okolnosti prípadu (najmä časová tieseň), avšak nebude ovplyvnená cenami Poskytovateľa. Táto cena prác vykonaných Objednávateľom alebo treťou osobou bude uplatnená voči Poskytovateľovi vo výške fakturovaných nákladov, s 10% koordinačnou prirážkou z celkovej fakturovanej sumy.
7. požiadať Poskytovateľa o dohodnutie sa  o zľave z Ceny Plnenia,
8. ak vada alebo poškodenie v podstate oberá Objednávateľa o celý úžitok z Plnenia alebo akejkoľvek časti Plnenia, odstúpiť od Zmluvy ako celku alebo vo vzťahu ku častiam, ktoré nemôžu byť užívané žiadaným spôsobom. Objednávateľ bude mať potom nárok získať naspäť všetky sumy zaplatené za Plnenie alebo takej časti (podľa okolností), plus náklady na financovanie a náklady na demontáž a vrátenie Technologického zariadenia a materiálov Poskytovateľovi.

Právo požadovať od Poskytovateľa zaplatenie zmluvnej pokuty podľa bodu 7.8 týmto bodom nie je dotknuté.

**VIII. Podmienky vykonania Plnenia**

**Register partnerov verejného sektora**

* 1. V prípade, ak sa Poskytovateľ zapisuje do Registra partnerov verejného sektora v zmysle Zákona o registri partnerov verejného sektora, zaväzuje sa, že bude v Registri partnerov verejného sektora zapísaný aspoň počas doby trvania tohto zmluvného vzťahu. Poskytovateľ sa zároveň zaväzuje zapísať sa do Registra partnerov verejného sektora aj počas trvania tohto zmluvného vzťahu, hneď ako dôjde k takej zmene okolností, ktorá zápis Poskytovateľa do Registra partnerov verejného sektora v zmysle Zákona o registri partnerov verejného sektora vyžaduje.
  2. Poskytovateľ je povinný poskytnúť Objednávateľovi odkaz na webové sídlo, na ktorom je verejne dostupná informácia o Konečnom užívateľovi výhod (v rozsahu meno, priezvisko, dátum narodenia, adresa pobytu). Ak dôjde ku zmene Konečného užívateľa výhod Poskytovateľa, Poskytovateľ je povinný poskytnúť Objednávateľovi aktuálnu informáciu o Konečnom užívateľovi výhod najneskôr do 20 kalendárnych dní odo dňa, kedy zmena Konečného užívateľa výhod nastala.
  3. Poskytovateľ berie na vedomie, že povinnosti uvedené v bode 8.1 a 8.2 sa primerane vzťahujú aj na Subdodávateľov a zaväzuje sa zabezpečiť, aby mali Subdodávatelia splnené tieto povinnosti v zmysle Zákona o registri partnerov verejného sektora. Ak si Poskytovateľ alebo jeho Subdodávateľ nesplnia povinnosti uvedené v bode 8.1 a 8.2 alebo ak nastanú okolnosti v zmysle § 15 Zákona o registri partnerov verejného sektora, Objednávateľ je oprávnený neplniť, čo mu ukladá Zmluva, pričom nie je v omeškaní a toto neplnenie sa nepovažuje za porušenie Zmluvy. Poskytovateľ nie je oprávnený uplatňovať si v tomto prípade voči Objednávateľovi akúkoľvek náhradu škody alebo sankcie. Pri nesplnení povinnosti uvedených v bode 8.1 a 8.2 Poskytovateľom alebo jeho Subdodávateľom, je Objednávateľ oprávnený požadovať od Poskytovateľa zmluvnú pokutu vo výške 50 000 EUR a/alebo odstúpiť od tejto Zmluvy. Uplatnením zmluvnej pokuty nie je dotknutý nárok Objednávateľa na náhradu škody. Objednávateľ je oprávnený domáhať sa náhrady škody presahujúcej zmluvnú pokutu.
  4. V prípade, ak sa preukáže, že Poskytovateľ alebo Subdodávateľ porušil povinnosti uvedené v bode 8.1, 8.2, alebo 8.3 alebo Subdodávatelia porušili povinnosť v zmysle bodu 8.3 a Objednávateľovi bola v tejto súvislosti zo strany príslušných orgánov uložená pokuta alebo akákoľvek iná sankcia, zaväzuje sa Poskytovateľ nahradiť Objednávateľovi túto pokutu alebo akúkoľvek inú sankciu v celom rozsahu a nahradiť Objednávateľovi aj akúkoľvek inú škodu, ktorá mu v tejto súvislosti vznikne.

**Subdodávatelia**

* 1. Poskytovateľ sa zaväzuje poskytnúť Plnenie vo vlastnom mene a na vlastnú zodpovednosť, v súlade   
     s podmienkami vymedzenými v tejto Zmluve. Poskytovateľ nie je oprávnený zadať realizáciu ktoréhokoľvek celého plnenia uvedeného v bode 3.1.1-3.1.3 ďalším subjektom. Poskytovateľ je oprávnený časť Plnenia realizovať aj prostredníctvom ďalších subjektov (subdodávateľ/ov), ktorí musia spĺňať rovnaké požiadavky, podmienky, ktoré boli v rámci súťaže vyžadované od Poskytovateľa.
  2. V prípade realizácie časti Plnenia prostredníctvom subdodávateľa sa časť Plnenia považuje za zrealizovanú Poskytovateľom samotným, čím Poskytovateľ zodpovedá za časť Plnenia akoby ho zrealizoval sám. Poskytovateľ zodpovedá za konanie, porušenie zmluvných povinnosti akéhokoľvek subdodávateľa, splnomocnenca, zamestnanca akoby išlo o konanie, porušenie Poskytovateľa.
  3. Zoznam subdodávateľov v rozsahu názov, identifikačné číslo, predmet subdodávky a % podiel na plnení, informáciu o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia, a v prípade ak má subdodávateľ povinnosť zápisu do RPVS aj informáciu o Konečnom užívateľovi výhod v rozsahu meno, priezvisko, dátum narodenia a adresu pobytu, tvorí Prílohu č. 4. Každý ďalší subdodávateľ musí byť schválený zástupcom Objednávateľa pre veci zmluvné najmenej 10 dní pred zahájením prác tohto nového subdodávateľa na základe oznámenia. Obsahom oznámenia sú údaje o novom subdodávateľovi podľa prvej vety tohto bodu. Po splnení podmienok uvedených v tomto bode, zástupca Objednávateľa pre veci zmluvné schváli v lehote 5 pracovných dní odo dňa doručenia oznámenia zmenu Subdodávateľa alebo nového Subdodávateľa.
  4. Poskytovateľ je povinný oznámiť Objednávateľovi zmenu údajov o subdodávateľovi (ktorúkoľvek zmenu v informáciách požadovaných v zmysle prvej vety bodu 8.7 najneskôr do 7 dní od kedy zmena nastala.
  5. Poskytovateľ je povinný:

1. plnenie vykonávať pracovníkmi s odbornou a zdravotnou spôsobilosťou vzťahujúcou sa na vykonávané činnosti (napr. vyhláška 508/2009 Z. z. ),
2. dodržiavať všetky povinnosti vyplývajúce pre neho zo všeobecne záväzných právnych predpisov (napr. tých ktoré upravujú oblasť pracovného práva a nelegálneho zamestnávania, BOZP, tvorby a ochrany životného prostredia a iné),
3. dodržiavať všetky príslušné bezpečnostné predpisy a bezpečnostné pokyny Objednávateľa,
4. dodržiavať povinnosti vyplývajúce z tých interných predpisov Objednávateľa, s ktorými sa preukázateľne oboznámil (najmä tie, ktoré upravujú pôsobenie pracovníkov Poskytovateľa v priestoroch Objednávateľa),
5. zabezpečiť, aby jeho pracovníci realizujúci práce mali platné školenie BOZP, boli vybavení zodpovedajúcimi osobnými ochrannými pracovnými prostriedkami, neboli pri práci pod vplyvom alkoholu alebo omamných látok a fajčili iba na mieste, ktoré vyhradí Objednávateľ,
6. zabezpečiť bezpečný stav používaných mechanizmov, strojov, zariadení, nástrojov, náradia, materiálov v jeho užívaní. Je povinný prevádzkovať a udržiavať tieto zariadenia a objekty v takom technickom stave a správať sa v priestoroch Objednávateľa tak, aby nedochádzalo ku škodám ,
7. pri vykonávaní Plnenia postupovať tak, aby nedošlo ku škodám na majetku Objednávateľa a ani iných osôb,
8. použiť len také materiály, komponenty a technologické zariadenia, ktoré spĺňajú požiadavky príslušných právnych predpisov a príslušných STN , čo je Poskytovateľ povinný preukázať predložením príslušných dokladov,
9. pri vykonávaní Plnenia postupovať tak, aby minimalizoval odstávky a výpadky výroby na jednotlivých MVE, podľa schváleného harmonogramu a teda je najmä povinný vykonávať modernizáciu každej MVE tak, aby nebol prekročený maximálny limit odstávok každej MVE určený v bode 4.3.2 Zmluvy,
10. bez zbytočného odkladu ihneď pri vykonávaní plnenia informovať Objednávateľa o podstatných skutočnostiach, ktoré sa vyskytnú pri vykonávaní plnenia, o ktorých Zmluvné strany vopred nemali vedomosť. Poskytovateľ je povinný tieto skutočnosti uviesť aj do montážneho denníka. Ak Poskytovateľ tieto skutočnosti neoznámi Objednávateľovi podľa predchádzajúcej vety, Objednávateľ nie je povinný akceptovať žiadne pripomienky k neskôr zisteným skutočnostiam a platí, že tieto boli Poskytovateľovi známe pred uzavretím Zmluvy,
11. oznámiť všetky zmeny alebo skutočnosti, ktoré majú alebo môžu mať negatívny vplyv na plnenie Zmluvy alebo dosiahnutie a/alebo udržanie cieľa podľa bodu 2.4 Zmluvy, alebo sa akýmkoľvek spôsobom týkajú alebo môžu týkať neplnenia povinností Poskytovateľa zo Zmluvy alebo nedosiahnutia/neudržania Cieľa podľa bodu 2.4 Zmluvy,
12. splniť všetky ciele uvedené v bode 2.4 tejto Zmluvy pri každej MVE,
13. na vyžiadanie Objednávateľa predložiť dodatočné údaje, informácie či prílohy k realizácii Plnenia
    1. Poskytovateľ nie je oprávnený pri vykonávaní Plnenia použiť použité výrobky a/alebo materiály alebo náhradné hmoty a výrobky oproti predpokladaným v cenovej ponuke Poskytovateľa. Poskytovateľ je oprávnený so súhlasom zástupcu Objednávateľa pre veci zmluvné použiť výrobky, materiály alebo hmoty vo vyššej kvalite alebo vyššieho výkonu oproti tým, ktoré boli uvedené v Cenovej ponuke Poskytovateľa, ak kvôli nedostatočným výrobným kapacitám, časovému odstupu a/alebo zmenám vo výrobe nie je možné zabezpečiť výrobky, materiály alebo hmoty uvedené v cenovej ponuke Poskytovateľa.

**Zákaz nelegálneho zamestnávania**

* 1. Poskytovateľ sa zaväzuje, že bude dodržiavať zákaz nelegálneho zamestnávania, ktorý vyplýva zo zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov. Porušenie povinnosti, ktorá vyplýva pre Poskytovateľa z tohto bodu, predstavuje podstatné porušenie tejto Zmluvy a zakladá Objednávateľovi právo odstúpiť od tejto Zmluvy.
  2. Poskytovateľ vyhlasuje, že:
* ku dňu podpísania tejto Zmluvy nie je evidovaný v Zozname fyzických osôb a právnických osôb, ktoré porušili zákaz nelegálneho zamestnávania vedenom Národným inšpektorátom práce a
* ku dňu podpísania tejto Zmluvy neporušil zákaz nelegálneho zamestnávania v zmysle zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov (ďalej len „Zákon o nelegálnej práci") a
* počas plnenia tejto Zmluvy sa zaväzuje plniť všetky povinnosti v zmysle všeobecne záväzných právnych predpisov tak, aby neporušil zákaz nelegálneho zamestnávania ako ho vymedzuje Zákon o nelegálnej práci.
  1. Poskytovateľ sa zaväzuje Objednávateľovi nahradiť škodu, ktorá Objednávateľovi vznikne, vrátane sankcií a pokút, ktoré budú Objednávateľovi uložené z dôvodu, že Poskytovateľ porušil zákaz nelegálneho zamestnávania. V prípade, ak sa akékoľvek vyhlásenie Poskytovateľa uvedené v bode 8.11 Zmluvy ukáže ako nepravdivé, je Objednávateľ oprávnený požadovať od Poskytovateľa zmluvnú pokutu vo výške 10 000 EUR. Uplatnením zmluvnej pokuty nie je dotknutý nárok Objednávateľa na náhradu škody. Objednávateľ je oprávnený domáhať sa náhrady škody presahujúcej zmluvnú pokutu. Objednávateľ je oprávnený neprijať prácu alebo službu, ktorú Poskytovateľ dodáva alebo poskytuje prostredníctvom fyzickej osoby, ktorú nelegálne zamestnáva. V prípade, ak sa preukáže, že Poskytovateľ dodáva alebo poskytuje prácu alebo službu prostredníctvom fyzickej osoby, ktorú nelegálne zamestnáva, alebo Poskytovateľ na požiadanie Objednávateľa neposkytne Objednávateľovi bezodkladne v nevyhnutnom rozsahu doklady a osobné údaje fyzických osôb, prostredníctvom ktorých Objednávateľovi dodáva prácu alebo poskytuje službu, považuje sa to za podstatné porušenie Zmluvy a v takom prípade je Objednávateľ oprávnený od Zmluvy odstúpiť.

**Životné prostredie**

* 1. Poskytovateľ vykoná všetky primerané kroky na ochranu životného prostredia (tak na Mieste plnenia ako aj mimo neho) a na obmedzenie škôd a ohrozenia ľudí a majetku spôsobeného znečistením, hlukom a ďalšími následkami jeho činnosti.
  2. Poskytovateľ je povinný predchádzať vzniku odpadov a s prípadnými odpadmi vznikajúcimi pri plnení tejto Zmluvy je povinný nakladať alebo inak zaobchádzať v súlade s právnymi predpismi na úseku odpadového hospodárstva a  s internými predpismi Objednávateľa, s ktorými bol oboznámený pred nástupom na Miesto plnenia. Poskytovateľ je povinný najmä zabezpečiť odpad pred nežiaducim únikom, zhromaždiť odpad oddelene podľa druhov odpadov, zabezpečiť jeho zneškodnenie v súlade s internými predpismi Objednávateľa a všeobecne záväznými právnymi predpismi. Poskytovateľ znáša náklady na činnosti nakladania s odpadom.
  3. Poskytovateľ je povinný pri vykonávaní Plnenia udržiavať na Mieste plnenia poriadok, odpady ihneď po realizácii súčastí Plnenia zbierať a zhromažďovať na mieste určenom Objednávateľom.
  4. Poskytovateľ je povinný vykonávať Plnenie tak, aby nebol výrazne narušený žiaden z environmentálnych cieľov uvedených v čl. 17 Nariadenia Európskeho parlamentu a Rady (EÚ) 2020/852 z 18. júna 2020 o vytvorení rámca na uľahčenie udržateľných investícií a o zmene nariadenia (EÚ) 2019/2088 v platnom znení (pre účely tejto Zmluvy len „nariadenie o taxonómii"),
  5. Poskytovateľ je povinný zabezpečiť, aby sa Plnenie realizovalo v súlade so všeobecne záväznými právnymi predpismi v oblasti energetiky, klímy a životného prostredia, všeobecne záväznými právnymi predpismi v oblasti posudzovania vplyvov na životné prostredie, vrátane požiadaviek vyplývajúcich z ustanovení rámcovej smernice o vode.
  6. Poskytovateľ berie na vedomie, že Objednávateľ sa riadi systémom environmentálneho manažérstva a manažérstva BOZP podľa ISO 14001 a 450001, a preto sa Poskytovateľ zaväzuje dodržiavať všetky právne požiadavky vyplývajúce z predpisov na zaistenie ochrany životného prostredia, BOZP ako aj etické princípy pri riadení svojich pracovníkov.
  7. Objednávateľ je povinný:

1. bezodplatne poskytnúť Poskytovateľovi pri modernizácií na mieste Plnenia možnosť napojenia sa na inžinierske siete.
2. poskytnúť právo prístupu na Miesto Plnenia za podmienok uvedených v Zmluve
3. poskytnúť primeranú súčinnosť v zmysle bodu 3.9 Zmluvy.

**Preberanie Plnenia**

* 1. Poskytovateľ vyzve Objednávateľa na prevzatie Plnenia min 4 pracovné dni pred termínom odovzdania a pripraví protokol o odovzdaní a prevzatí Plnenia v súlade s podmienkami tejto Zmluvy a zašle jeho návrh Objednávateľovi spolu s výzvou na prevzatie Plnenia.
  2. Objednávateľ je oprávnený zamietnuť výzvu s uvedením činnosti, ktoré má Poskytovateľ ešte vykonať, aby bolo možné prevziať Plnenie. Ďalšiu výzvu je Poskytovateľ oprávnený podať až po ukončení požadovanej činnosti.
  3. Poskytovateľ je povinný dodať Plnenie:

1. riadne a plne funkčné, bez vád a nedorobkov, zhotovené v súlade s touto Zmluvou a jej prílohami,
2. včas v súlade s dohodnutým termínom odovzdania Plnenia,
3. zhotovené v súlade s právnymi predpismi a STN,
4. vrátane všetkých skúšok a potvrdení o opätovnom pripojení na základe protokolu o úspešne vykonanej funkčnej skúške (odborných prehliadok a odborných skúšok a funkčných skúšok PDS) nevyhnutných pre riadne prevádzkovanie Plnenia v súlade s platnými právnymi predpismi a STN,
5. vrátane projektovej dokumentácie skutočného vyhotovenia v papierovej aj elektronickej forme (papierovú verziu min. v štyroch vyhotoveniach),
6. vrátane návodu na obsluhu, údržbu a prevádzku, manuálu plnenia podmienok záručných podmienok, zaškolenia obsluhy (osôb určených Objednávateľom),
7. vrátane príslušnej certifikácie.
   1. Objednávateľ nie je povinný Plnenie prevziať najmä ak Plnenie k plánovanému dňu prevzatia:
8. nie je zhotovené v súlade s touto Zmluvou a jej prílohami bez vád a nedorobkov (napr. nie sú splnené ciele v bode 2.4),
9. nie je dodané vrátane všetkej Zmluvou určenej dokumentácie, potvrdení, rozhodnutí a protokolov,
10. nie je po technickej aj administratívnej stránke spôsobilé a pripravené na prevádzku v súlade s platnými právnymi predpismi a technickými normami platnými na území Slovenskej republiky,
11. nie je pripojené do distribučnej sústavy PDS,
    1. Protokol okrem náležitosti podľa bodu 3.14 obsahovať špecifikáciu Plnenia, zhodnotenie kvality dodaného Plnenia, výstižný popis jednotlivých dodaných prvkov a súčastí (vrátane množstiev) a zoznam dokumentov odovzdávaných spolu s Plnením. Povinné prílohy Protokolu tvoria jednotlivé druhy dokumentácie, protokoly o úspešnom vykonaní potrebných skúšok a revízií, povolenia a rozhodnutia, ktorých dodanie je súčasťou Plnenia.

**Kontrola a audit**

* 1. Oprávnenou osobou sa v zmysle tejto časti „Kontrola a audit“ rozumie osoba a/alebo orgán, ktorá je oprávnená vykonať kontrolu (resp. audit) projektov uvedených v bode 2.2 Zmluvy v závislosti od typu kontroly/auditu, určená buď v rámci právnych predpisov SR a právnych aktov EÚ alebo v Právnom rámci. Za Oprávnenú osobu je považovaná najmä: Ministerstvo hospodárstva SR, NIKA, NKÚ, Úrad vládneho auditu, Ministerstvo financií SR, Európsky úrad pre boj proti podvodom (OLAF), Európska prokuratúra (EPPO), a iné.
  2. Poskytovateľ sa zaväzuje, že poskytne súčinnosť a umožní Oprávneným osobám výkon kontroly/auditu a zabezpečí uplatňovanie ich práv stanovených v článku 129 ods. 1 nariadenia o rozpočtových pravidlách.
  3. Poskytovateľ je povinný strpieť výkon kontroly/auditu a na požiadanie poskytnúť súčinnosť, informácie a dokumenty (napr. účtovné záznamy a iné) týkajúce sa Plnenia (najmä dodania tovarov, služieb) a ktoré boli financované na základe tejto Zmluvy, a to najmä pri výkone kontroly/auditu zo strany Oprávnených osôb, ako aj pri uplatňovaní práv Oprávnených osôb stanovených v článku 129 ods. 1 nariadenia o rozpočtových pravidlách.
  4. Poskytovateľ je povinný zabezpečiť plnenie povinnosti uvedených v tejto časti „Kontrola a audit“ každou treťou osobou (napr. subdodávatelia), prostredníctvom ktorej Poskytovateľ realizuje túto Zmluvu.

**IX. Porušenie povinností**

* 1. Objednávateľ je oprávnený pri omeškaní Poskytovateľa so začatím alebo vykonaním Plnenia v termínoch uvedených v bode 4.2 požadovať zaplatenie zmluvnej pokuty vo výške 1.200,- eur za každý aj začatý deň omeškania. Uplatnením zmluvnej pokuty nie je dotknutý nárok Objednávateľa na náhradu škody. Objednávateľ je oprávnený domáhať sa náhrady škody presahujúcej zmluvnú pokutu. Zaplatenie zmluvnej pokuty nezbavuje Poskytovateľa jeho povinnosti zrealizovať Plnenie alebo iných povinností, záväzkov alebo zodpovedností, ktoré má podľa Zmluvy.
  2. Objednávateľ je oprávnený pri omeškaní Poskytovateľa pri plnení termínov uvedených v aktuálnej Prílohe č. 2 Harmonogram prác požadovať zaplatenie zmluvnej pokuty vo výške 200,00 € za každý aj začatý deň omeškania. Uplatnením zmluvnej pokuty nie je dotknutý nárok Objednávateľa na náhradu škody. Objednávateľ je oprávnený domáhať sa náhrady škody presahujúcej zmluvnú pokutu. Zaplatenie zmluvnej pokuty nezbavuje Poskytovateľa jeho povinnosti zrealizovať Plnenie alebo iných povinností, záväzkov alebo zodpovedností, ktoré môže mať podľa Zmluvy.
  3. Objednávateľ je oprávnený v prípade, ak Poskytovateľ poruší povinnosť uvedenú v bode 8.9 písm. i) Zmluvy požadovať zaplatenie zmluvnej pokuty vo výške 1000 € za každý deň trvania odstávky MVE nad rámec limitu určeného v bode 4.3.2 Zmluvy. Uplatnením zmluvnej pokuty nie je dotknutý nárok Objednávateľa na náhradu škody. Objednávateľ je oprávnený domáhať sa náhrady škody presahujúcej zmluvnú pokutu. Zaplatenie zmluvnej pokuty nezbavuje Poskytovateľa jeho povinnosti zrealizovať Plnenie alebo iných povinností, záväzkov alebo zodpovedností, ktoré môže mať podľa Zmluvy.
  4. Objednávateľ je oprávnený v prípade, ak Poskytovateľ poruší povinnosť uvedenú v bode 8.7 alebo 8.8 požadovať zaplatenie zmluvnej pokuty vo výške 100,00 € za každý aj začatý deň porušenia. Uplatnením zmluvnej pokuty nie je dotknutý nárok Objednávateľa na náhradu škody. Objednávateľ je oprávnený domáhať sa náhrady škody presahujúcej zmluvnú pokutu. Zaplatenie zmluvnej pokuty nezbavuje Poskytovateľa jeho povinnosti zrealizovať Plnenie alebo iných povinností, záväzkov alebo zodpovedností, ktoré môže mať podľa Zmluvy.
  5. Poskytovateľ je oprávnený pri omeškaní Objednávateľa so zaplatením faktúry podľa 5.7 – 5.9 požadovať úrok z omeškania vo výške 0,02 % z dlžnej čiastky za každý aj začatý deň omeškania.
  6. Poskytovateľ sa zaväzuje odškodniť Objednávateľa za všetky povinnosti, straty, škody, pokuty, nároky, žaloby, dane, záväzky, spory, výdavky a iné náklady, ktoré bude musieť Objednávateľ uskutočniť alebo utrpí a ktoré súvisia alebo vznikajú na základe priameho alebo nepriameho porušenia akéhokoľvek vyhlásenia, záruky, záväzku, povinnosti Objednávateľa podľa Zmluvy alebo na základe Zmluvy.

**X. Ukončenie Zmluvy**

* 1. Zmluvné strany sa dohodli, že Zmluvu možno ukončiť mimoriadne, a to

1. dohodou zmluvných strán
2. odstúpením od Zmluvy
   1. Objednávateľ má právo bez akýchkoľvek sankcií odstúpiť od Zmluvy

* v prípade ak výsledky finančnej kontroly MH SR neumožnia financovanie všetkých troch projektov (bod 2.2 Zmluvy) z prostriedkov mechanizmu, alebo
* do času kým nedošlo k Plneniu z tohto zmluvného vzťahu.
  1. Objednávateľ je oprávnený písomne odstúpiť od Zmluvy v prípadoch uvedených vo všeobecne záväzných právnych predpisov a v prípadoch uvedených v tejto Zmluve, napríklad:

1. ak Poskytovateľ nezačal vykonávať Plnenie do dvadsať dní odo dňa doručenia informácie v zmysle bodu 13.8 Zmluvy,
2. ak je Poskytovateľ v omeškaní so začatím vykonávania Plnenia o viac než 5 dní oproti dohodnutému termínu v schválenom Harmonograme prác,
3. ak Poskytovateľ pri vykonávaní Plnenia postupuje v rozpore s platnými právnymi  
   predpismi, STN alebo touto Zmluvou a jej prílohami, projektovou dokumentáciou, a to aj po upozornení Objednávateľa, aby sa takéhoto vykonávania Plnenia zdržal a nesúlad odstránil,
4. ak je Poskytovateľ v omeškaní s vykonávaním a dokončením Plnenia o viac než 10 dní oproti dohodnutému termínu (v Harmonograme prác, v bode 4.2 Zmluvy alebo inak vzájomne dohodnutému termínu podľa tejto Zmluvy) ,
5. ak z priebehu vykonávania Plnenia Poskytovateľom je zjavné, že Plnenie nebude vykonané riadne a/alebo včas,
6. ak Poskytovateľ dodá Plnenie, ktoré je v rozpore s požiadavkami vyplývajú zo Zmluvy a jej príloh, alebo je dodané Plnenie v rozpore s platnými právnymi predpismi a/alebo STN,
7. ak Poskytovateľ bezdôvodne neplní iné svoje povinnosti vyplývajúce z tejto Zmluvy a toto porušenie neodstráni ani v dodatočne poskytnutej 10-dňovej lehote,
8. bez uvedenia dôvodu až do odovzdania poslednej súčasti Plnenia; v takom prípade je však Objednávateľ povinný zaplatiť Poskytovateľovi sumu, ktorá pripadá na činnosti, tovary už dodané, pokiaľ nemôže Poskytovateľ ich výsledok použiť inak, a nahradiť mu účelne vynaložené náklady.
   1. Poskytovateľ je oprávnený písomne odstúpiť od Zmluvy v prípadoch uvedených vo všeobecne záväzných právnych predpisov a v prípadoch uvedených v tejto Zmluve, napríklad:
9. ak Objednávateľ do jedného mesiaca od uplynutia lehoty splatnosti bezdôvodne neuhradí platbu v súlade so Zmluvou, alebo sa dostane do platobnej neschopnosti.
   1. Pre vylúčenie pochybností Zmluvné strany prehlasujú, že odstúpením od Zmluvy nie sú dotknuté (i) nárok zmluvnej strany na zaplatenie zmluvnej pokuty podľa tejto Zmluvy, ktorý vznikol pred odstúpením od Zmluvy, (ii) dohoda Zmluvných strán ohľadom riešenia sporov a ani (iii) nárok Objednávateľa na náhradu škody vzniknutej pred odstúpením od Zmluvy.

**XI. Vyššia moc**

* 1. Pre účely tejto Zmluvy sa za okolnosti vyššej moci považujú také okolnosti, ktoré nie sú závislé od vôle zmluvných strán, ani ich zmluvné strany nemôžu svojim konaním ovplyvniť (napr. vojna, mobilizácia, povstanie, živelné pohromy), ani ich pri vynaložení náležitej odbornej starostlivosti nemohli predvídať.
  2. Ak nebude možné pokračovať v plnení tejto Zmluvy v dôsledku okolností vyššej moci po dobu aspoň 2 mesiacov neprerušene odo dňa vyskytnutia takejto okolnosti, ktorákoľvek zo zmluvných strán je oprávnená vyzvať druhú stranu na zahájenie rokovaní o:

1. úprave ceny a/alebo času plnenia s prihliadnutím na účel a všetky ciele Zmluvy uvedené v bode 2.4, alebo
2. uzavretí dohody o ukončení Zmluvy.

V prípade ukončenia tejto Zmluvy podľa tohto bodu Zmluvy sú zmluvné strany povinné si vrátiť vzájomne poskytnuté plnenia a Poskytovateľ je povinný uviesť Miesto plnenia do pôvodného stavu.

**XII. Ostatné ustanovenia**

* 1. Objednávateľ je oprávnený kontrolovať vykonávanie Plnenia a Poskytovateľ je povinný vyzvať Objednávateľa minimálne 24 hod. vopred na kontrolu všetkých súčastí Plnenia a prác, ktoré budú v ďalšom postupe zakryté, alebo sa stanú neprístupnými.
  2. Nebezpečenstvo škody na Plnení a materiáloch potrebných na realizáciu Plnenia vrátane škôd spôsobených zásahom vyššej moci znáša až do okamihu odovzdania a prevzatia Plnenia Poskytovateľ. Vlastnícke právo k Plneniu prechádza na Objednávateľa dňom podpísania preberacieho protokolu oboma zmluvnými stranami.

* 1. Zmluvné strany sa dohodli, že všetky informácie a skutočnosti, ktoré sú uvedené v tejto Zmluve alebo budú Objednávateľom poskytnuté na plnenie predmetu Zmluvy, tvoria predmet obchodného tajomstva Objednávateľa ako ho vymedzuje § 17 zákona č. 513/1991 Zb. Obchodný zákonník v znení neskorších predpisov. Zmluvné strany považujú tieto informácie a skutočnosti za dôverné a  zaväzujú sa, že tieto informácie a skutočnosti neprezradia ani inak nesprístupnia tretej osobe bez predchádzajúceho písomného súhlasu Objednávateľa, ani ich nepoužijú v rozpore s dohodnutým účelom pre svoje potreby, pokiaľ všeobecné právne predpisy a táto Zmluva na inom mieste neustanovuje inak. Zmluvné strany berú na vedomie, že zmluvná strana, ktorá poruší svoje povinnosti podľa predchádzajúcej vety tohto bodu Zmluvy, je povinná druhej zmluvnej strane nahradiť škodu, ktorá druhej zmluvnej strane dôsledkom porušenia zmluvných povinností vznikla.
  2. Poskytovateľ je povinný rešpektovať podmienky, postupy a pravidlá uvedené vo výzve 01/02-26-V03 a v Zmluvách o PPM vrátane ich dodatkov a záväznej dokumentácie.
  3. Poskytovateľ nie je oprávnený bez predchádzajúceho písomného súhlasu Objednávateľa postúpiť akékoľvek svoje práva (vrátane pohľadávok) z tejto Zmluvy na tretiu osobu.
  4. V  prípade, že v  rámci plnenia predmetu tejto Zmluvy budú zmluvným stranám sprístupnené osobné údaje podľa zákona č. 18/2018 Z. z. o ochrane osobných údajov a o zmene a doplnení niektorých zákonov v  znení neskorších predpisov (ďalej aj „ZOOÚ“), tieto sa považujú za dôverné informácie. Zmluvné strany sú povinné zachovávať mlčanlivosť o  osobných údajoch, s  ktorými prídu do styku, sú povinné zaistiť ich bezpečnosť. Zmluvné strany podpisom tejto Zmluvy potvrdzujú, že sú samostatní prevádzkovatelia, a  že za plnenie právnych povinností vyplývajúcich z  Nariadenia Európskeho parlamentu a  Rady (EÚ) 2016/679 z 27.4.2016 o ochrane fyzických osôb pri spracúvaní osobných údajov a  o voľnom pohybe takýchto údajov, ktorým sa zrušuje smernica 95/46/ES(všeobecné nariadenie o  ochrane údajov) (ďalej aj „Nariadenie“) a  ZOOÚ zodpovedá každá zmluvná strana samostatne. Zmluvné strany sú pri spracúvaní osobných údajov povinné plniť povinnosti samostatného prevádzkovateľa, ktoré vyplývajú z  Nariadenia a ZOOÚ. Poskytovateľ prehlasuje, že sa oboznámil s Objednávateľovou Informáciou ohľadom spracúvania osobných údajov obchodných partnerov Objednávateľa, vrátane osôb zastupujúcich týchto partnerov (napr. zamestnanci, členovia štatutárneho orgánu...) (ďalej len „Informácia“), ktorá bola predložená v rámci obchodnej verejnej súťaže, a zaväzuje sa oboznámiť s touto Informáciou všetky dotknuté osoby uvedené v tejto Zmluve a jej prílohách (napr. členovia štatutárneho orgánu, zamestnanci, zástupcovia Poskytovateľa), čím si Objednávateľ voči nim splnil informačnú povinnosť podľa čl. 13 a Nariadenia. V  prípade, že v  súvislosti s  plnením predmetu tejto Zmluvy poverí Objednávateľ ako prevádzkovateľ Poskytovateľa ako sprostredkovateľa spracúvaním osobných údajov, sú zmluvné strany povinné podľa podmienok definovaných zo strany Objednávateľa uzatvoriť zmluvu o  spracúvaní osobných údajov podľa § 34 ods. 3 ZOOÚ, resp. podľa čl. 28 ods. 3 Nariadenia.
  5. Pokiaľ nie je v tejto Zmluve uvedené inak, písomnosti podľa tejto Zmluvy sa doručujú na adresy zmluvných strán uvedené v záhlaví Zmluvy alebo elektronicky (e-mailom). Ak sa doručuje písomnosť, ktorá v prípade nedoručenia druhej zmluvnej strane je uložená na pošte s odbernou lehotou, počas ktorej sa druhou zmluvnou stranou nevyzdvihne a vráti sa zmluvnej strane, ktorá ju odoslala, má sa za to, že písomnosť bola druhej zmluvnej strane doručená, a to do 3 dní odo dňa jej odoslania zmluvnou stranou.

**XIII. Záverečné ustanovenia**

* 1. Túto Zmluvu je možné meniť len formou v poradí očíslovaného písomného dodatku podpísaného oboma zmluvnými stranami. Prílohu č. 2 Harmonogram prác a Prílohu č. 4 Zoznam subdodávateľov je možné meniť aj spôsobom uvedeným v tejto Zmluve, a teda bez nutnosti uzatvorenia dodatku k tejto Zmluve. Práva a povinnosti zmluvných strán, ktoré nie sú touto zmluvou upravené, sa riadia príslušnými ustanoveniami zákona č. 513/199 Zb. Obchodný zákonník v znení neskorších predpisov.

V prípade akýchkoľvek zmien vyplývajúcich z platných právnych predpisov SR, právnych aktov EÚ, záväzkov vyplývajúcich Objednávateľovi zo Zmlúv o PPM, alebo iných aktov záväzného alebo odporúčacieho charakteru, ktoré majú vplyv na plnenie Zmluvy, je Poskytovateľ povinný na základe výzvy Objednávateľa, v primerane lehote ktorú určí Objednávateľ, uzatvoriť s Objednávateľom dodatok k Zmluve, ktorý bude odrážať novú úpravu v príslušnej oblasti alebo požiadavku Oprávnenej osoby v zmysle bodu 8.26 Zmluvy.

* 1. Zmluva a vzťahy zo Zmluvy vyplývajúce alebo so Zmluvou súvisiace boli uzavreté v súlade s príslušnými ustanoveniami Obchodného zákonníka a ostatnými všeobecne záväznými právnymi predpismi platnými na území Slovenskej republiky, s vylúčením aplikácie Dohovoru OSN o zmluvách o medzinárodnej kúpe tovaru. Pokiaľ v Zmluve nebude uvedené inak, budú sa vzájomné vzťahy Zmluvných strán, ktoré vznikli na základe Zmluvy a ktoré v nej nie sú výslovne upravené, riadiť príslušnými ustanoveniami Obchodného zákonníka a ostatnými všeobecne záväznými právnymi predpismi slovenského právneho poriadku. Ak sa Zmluva alebo akýkoľvek dokument tvoriaci Zmluvu odkazuje na určitý právny predpis a tento právny predpis bude v budúcnosti (počas modernizácie) zrušený a nahradený iným (novým) právnym predpisom, má sa tým namysli tento nový právny predpis, ak sa v zmysle prechodných ustanovení príslušného právneho predpisu nemá uplatňovať pôvodný (zrušovaný) právny predpis.
  2. Zmluvné strany sa zaväzujú riešiť všetky prípadné spory vyplývajúce zo Zmluvy predovšetkým zmierlivo, vzájomnou dohodou, v dobrej viere a v súlade so zásadami poctivého obchodného styku. V prípade, že k vyriešeniu sporu a jeho urovnaniu formou písomnej dohody medzi zmluvnými stranami nedôjde, riešenie sporov z tohto zmluvného vzťahu alebo z nároku na náhradu škody bude vo výlučnej právomoci príslušného slovenského súdu.

* 1. Zmluvné strany vyhlasujú, že Zmluvu uzatvárajú slobodne, majú plnú právnu spôsobilosť k právnym úkonom, že túto Zmluvu uzatvárajú z vlastnej vôle, slobodne a vážne, že ju neuzatvárajú v tiesni, ani za inak nápadne nevýhodných podmienok, že si ju riadne prečítali a súhlasia so všetkým ustanoveniami.
  2. Neoddeliteľnou súčasťou tejto zmluvy sú nasledovné prílohy:

Príloha č. 1: Súťažné podklady (Výzva na podanie návrhov vrátane príloh napr. Technická špecifikácia, správy energetického audítora)

Príloha č. 2: Harmonogram prác (***bude konkretizované s víťazným uchádzačom)***

Príloha č. 3 Podrobný rozpis realizácie Plnenia s uvedením cien pre technické komponenty, materiál, licencie, práce, služby a iné (***bude konkretizované s víťazným uchádzačom)***

Príloha č. 4 Zoznam subdodávateľov

Príloha č. 5 Preberací protokol

Príloha č. 6 Kontaktné osoby

Príloha č. 7 Obchodné podmienky skupiny SSE Holding

V prípade rozporu medzi znením tejto Zmluvy a znením jej príloh má prednosť znenie Zmluvy. V prípade rozporu Zmluvy a Prílohy č. 7 má prednosť Zmluva, ibaže by Príloha č. 7 bola pre Objednávateľa priaznivejšia. V prípade rozporu Technickej špecifikácie a Ponuky Poskytovateľa (neprikladá sa k písomnému vyhotoveniu Zmluvy) alebo projektovou dokumentáciou vypracovanou na základe tejto Zmluvy, má prednosť Technická špecifikácia, ibaže sa zmluvné strany písomne dohodnú inak. Vyššie uvedené dokumenty tvoriace Zmluvu majú byť vykladané ako vzájomne sa vysvetľujúce a dopĺňajúce.

* 1. Zmluvné strany sa dohodli, že jazykom pre zmluvný vzťah a Plnenie je slovenský jazyk alebo český jazyk, tzn. všetka dokumentácia dodaná v rámci Plnenia (napr. projektová dokumentácia vrátane školenia) musí byť v slovenskom alebo českom jazyku.
  2. Táto Zmluva je vyhotovená v dvoch vyhotoveniach, z ktorých Objednávateľ obdrží jedno vyhotovenie a Poskytovateľ jedno vyhotovenie.
  3. Táto Zmluva nadobúda platnosť a účinnosť dňom jej podpisu poslednou zo zmluvných strán. Zmluvné strany sa dohodli, že Poskytovateľ začne s poskytovaním Plnenia po doručení informácie o výsledku finančnej kontroly MH SR, na základe ktorej je umožnené financovanie všetkých troch projektov (bod 2.2 Zmluvy) z prostriedkov mechanizmu. Informáciu doručí Objednávateľ Poskytovateľovi e-mailom bezodkladne po tom ako sa s ňou oboznámi.

V ........................., dňa ........................... V ..............................., dňa ..................

Za Objednávateľa: Za Poskytovateľa:

.............................................. ..............................................

Mgr. Petr Sekanina, konateľ meno a priezvisko, funkcia

SSE - MVE, s.r.o. názov spoločnosti

.............................................. ..............................................

Ing. Roman Jilly, konateľ meno a priezvisko, funkcia

SSE - MVE, s.r.o. názov spoločnosti

Príloha č. 1 Súťažné podklady (Výzva na podanie návrhov vrátane príloh napr. Technická špecifikácia, správy energetického audítora)

Príloha č. 2: Harmonogram prác (***bude konkretizované s víťazným uchádzačom)***

Príloha č. 3 Podrobný rozpis realizácie Plnenia s uvedením cien pre technické komponenty, materiál, licencie, práce, služby a iné ***(bude konkretizované s víťazným uchádzačom)***

Príloha č. 4 Zoznam subdodávateľov

***(doplnené v rozsahu predloženého návrhu Poskytovateľa)***

Príloha č. 5

**Preberací protokol**

V súlade so Zmluvou na modernizáciu riadiacich častí malých vodných elektrárni uzatvorenou medzi

|  |  |
| --- | --- |
| Objednávateľom | Poskytovateľom |
| SSE - MVE, s.r.o. |  |
| Pri Rajčianke 8591/4B, 010 47 Žilina |  |
| Okresný súd Žilina, odd. Sro, vložka číslo:  70582/L |  |
| IČO: 51 865 599 |  |
| zástupca Objednávateľa pre veci zmluvné: |  |

Na základe Zmluvy na modernizáciu riadiacich častí malých vodných elektrárni č. .......................... zo dňa............................. (ďalej len „Zmluva“), Objednávateľ preberá od Poskytovateľa Plnenie: **Modernizácia MVE Dolný Jelenec**[[1]](#footnote-2)

**Predmet odovzdávania:**

Zoznam odovzdaných dokumentov *(napr. vypracované sprievodné doklady, výsledky skúšok od výrobcov, povolenia, protokoly, manuály, atesty, pasporty zariadení, vyhlásenia o parametroch zabudovaného materiálu, príručky, osvedčenia o akosti, správy o odbornej prehliadke, záručné listy, projektová dokumentácia):*

Zoznam súčastí/komponentov s predĺženou zárukou výrobcu:

Poskytovateľ prehlasuje a svojim podpisom potvrdzuje:

Skúšky, testy boli vykonané.

Príručka pre prevádzku a údržbu je dostatočne podrobne vypracovaná.

Školenie osôb určených Objednávateľom bolo ukončené, zoznam zaškolených osôb s vlastnoručnými podpismi bol Objednávateľovi predložený.

Manuál údržby, plán povinných revízií (servisný plán) odovzdaný.

Validovaný a verifikovaný softvér vrátane dokumentácie, licencií, programového vybavenia a zdrojového kódu Softvéru na technickom nosič dát odovzdaný.

Skúšobná prevádzka vykonaná.

*doplniť iné*

Poskytovateľ svojim podpisom potvrdzuje, že Plnenie realizoval v súlade so všeobecne záväznými právnymi predpismi, STN, Zmluvou.

Objednávateľ potvrdzuje, že prevzal Plnenie v požadovanom rozsahu a termíne a plnenie zodpovedá výsledku dohodnutému v Zmluve a účelu jeho použitia.

Poskytovateľ je týmto oprávnený fakturovať čiastku dohodnutú v Zmluve.

Poverený za Objednávateľa, *meno priezvisko, funkcia, dátum, podpis* :

Poverený za Poskytovateľa, *meno priezvisko, funkcia, dátum, podpis*:

Príloha č. 6 Kontaktné osoby

e-mail pre nahlasovanie vád:

t.č. pre nahlasovanie vád

Zástupca Objednávateľa pre veci zmluvné:

Zástupca Objednávateľa pre veci technické:

Zástupca Poskytovateľa pre veci zmluvné:

Zástupca Poskytovateľa pre veci technické:

1. Primerane upraviť (Modernizácia MVE Dolný Jelenec/ Modernizácia MVE Union / Modernizácia MVE Staré Hory [↑](#footnote-ref-2)